Home / VESTI / Vesti iz EPuS-a / Proširenje Evropske Unije je deo rešenja\nNa konferenciji “Proširenje u perspektivi: kako zemlje kandidati i potencijalni kandidati percepiraju proširenje u svetlu tekuće krize?“ koja je održana 6. marta u Evropskom parlamentu u Briselu, evropski komesar za proširenje, Štefan File, istakao je da pridruživanje Hrvatske EU predstavlja dokaz transformativne moći EU. „U svetlu krize, građani EU i država kandidata su zabrinuti, ali proširenje nije uzrok teškoća i problema koji postoje u EU, već je deo rešenja“, rekao je File. Dodao je i da će u pretpristupnom periodu nadgledanje ekonomske politike biti pojačano, kao i da će više pažnje biti posvećeno pitanjima transporta, energije, klimatskih promena, malih i srednjih preduzeća. „Samo zemlje kandidati govore o zamoru od proširenja, ali to je zapravo zamor od reformi“, zaključio je File.\n„Žalimo što pretpristupni pregovori još uvek nisu počeli. Verujemo da bi to bilo od izuzetne važnosti za transformaciju naše države i društva, ali i dalo dodatni vetar u leđa aktivnom civilnom društvu da insistira na reformama koje zahteva EU, a građani žele“, rekla je Maja Bobić, generalni sekretar Evropskog pokreta u Srbiji. Govoreći na prvom panelu „Pristupanje iz perspektive država kandidata i potencijalnih kandidata“, Bobićeva je istakla da pristupanje EU još uvek pruža najbolji okvir za kompleksne ekonomske, političke, socijalne i kulturne reforme u zemljama regiona. „Ekonomska kriza učinila je proces proširenja manje privlačnim i EU ne izgleda stabilno, sposobno niti zainteresovano za transformaciju društava i država kao što je to bilo ranije“, rekla je ona i dodala da je proces pridruživanja Srbije identifikovan sa normalizacijm odnosa sa Kosovom.\nUpitavši šta se dogodilo sa komunikacijom, Bobićeva je izrazila želju za više dijaloga i integracije sa državama članicama EU i njihovim društvima, kao i za više političke volje i razumevanja domaćih aktera, više transparentnosti i inkluzivnosti u toku procesa pridruživanja Srbije EU.\nOtvarajući konferenciju, Maria Eleni Kopa, izvestilac Evropskog parlamenta za proširenje, je istakla da je proširenje najuspešnija eksterna politika Evropske unije, ali da opada entuzijazam među državama članicama, dok se istovremeno postavljaju pitanja ekonomskih i socijalnih troškova. To, ipak, ostaje ključna politika Evropske unije, dodala je, i napomenula da je fokus poslednjeg usvojenog izveštaja Evropskog parlamenta o proširenju na socijalnoj dimenziji proširenja.\nRad jednodnevne konferencije, koju su organizovali Fondacija za napredne evropske studije, Evropski forum za demokratiju i solidarnost i Solidar, se odvijao u dva panela: „Pristupanje iz perspektive država kandidata i potencijalnih kandidata“ i „Socijalna dimenzija proširenja: uloga civilnog društva i mreže sindikata“ i njeni gosti su bili predstavnici civilnog društva, sindikata, Evropskog parlamenta i mnogi drugi.


Beta 24. septembra 2021. 10:15\nPokret „Ne davimo Beograd“ ocenio je danas da su ovogodišnja poskupljenja velikog broja proizvoda i usluga ozbiljno ugrozila kvalitet života gradjana a da su posebno na udaru najugroženije i najsiromašnije grupe ljudi.\n„Cena svinjskog mesa u beogradskim prodavnicama u avgustu je poskupela za 22 odsto u odnosu na maj ove godine, dok je cena junetine bila veća za 11,6 odsto. Na nivou čitave zemlje, povrće je u avgustu ove godine poskupelo za skoro 20 odsto u odnosu na avgust prošle godine, dok su proizvodi iz kategorije ulja i masti u istom periodu poskupeli za 18,8 odsto“, navodi taj pokret u saopštenju.\nDodaje se da su poskupele i cene drugih osnovnih životnih namirnica poput hleba i žitarica, mleka, sira i jaja, kao i da su osetno skočile i cene komunalija, iznajmljivanja stana i goriva.\n„Jedan od razloga ovako visokog poskupljenja hrane su nepovoljne vremenske prilike i ovogodišnja suša. Da je, umesto u sopstveno bogaćenje, politička elita budžetski novac proteklih godina ulagala u veće i obuhvatnije poljoprivredne subvencije, sistematsko povećanje tehnoloških kapaciteta i modernizaciju poljoprivrede, ovakav sumoran scenario bio bi mnogo manje realan“, navodi se.\nPokret „Ne davimo Beograd“ je ocenio da je, samo mesec dana od povećanja minimalne cene rada, već očigledno da povećanje od 3.000 dinara nije ni približno dovoljno čak ni za zadovoljenje osnovnih egzistencijalnih potreba a kamoli za bilo šta što nalikuje na pristojan život.\n„Ako se trend rasta cena nastavi i u narednim mesecima, oko 350.000 radnika koji primaju minimalac biće sve dalje od mogućnosti da sopstvenom zaradom priušti sebi i svojoj porodici osnovno za život“, smatraju u tom pokretu.


Rastu cene: pšenica preko 20 dinara, soja 40, kukuruz stigao do 16 - AgroSmart\nUkupno je preko berze prometovano 4.680 tona robe , što predstavlja rast u odnosu na prethodnu nedelju za 67,14%. Finansijska vrednost prometa je iznosila 101.887.000,00 dinara ili za 49,67% više nego prošle nedelje.\nSituacija na svetskom tržištu koji izaziva KOVID-19 se može opisati kao izuzetno haotična. Logistički problemi i proktecionizam koji se javlja na gotovo svim tržištima dovodi do sve većeg rizika i neizvesnosti. Tome treba dodat pad cene nafte koji je za sobom povlačio i cenu bioetanola, a time i kukuruza. Međutim, krajem nedelje je izjava Trampa da je došlo do dogovora sa Rusijom i Saudijskom Arabijom po kome bi ove tri zemlje mogle smanjiti proizvodnju nafte za 10 mil barela dnevno, je dovela do rasta cene sirove nafte. Rusija je na domaćem tržištu intervenisala sa 1 mil. tona pšenice kako bi ograničila rast cene, a predloženo je da se izvoz ograniči na 7 mil. tona do kraja sezone, što međutim odgovara trenutno raspoloživim zalihama za izvoz.\nPrethodne nedelje kukuruz je na paritetu luke prometovan po 15,60 dinara, dok je ove nedelje cena bila na 16,15 na istom paritetu. Kukuruz na paritetu EXW (fco-utovareno) je ove nedelje prometovan po 15,80 dinara (17,38 din/kg sa PDV-om), što je rast od 7,58% u odnosu na prethodni upoređujući podatak. Na samom kraju nedelje tržište kukuruza je bilo mirno.\nPšenica je do sredine nedelje beležila rast (20,50 dinara), da bi do kraja nedelje cena bila u blagom padu (19,80). Nedeljni ponder iznosi 20,37 din (22,41 din/kg sa PDV-om), pa je time u odonosu na prethodnu nedelju cena viša za 4,08%.\nSvi ugovori za soju su realizovani po jedinstvenoj ceni od 40,00 dianra (44,00 din/kg sa PDV-om). Cena je na nedeljnom nivou viša za 1,78%. Tokom ove nedelje ponuda zrna je bila na izuzetno niskom nivou.


Naslovna/Društvo/Donatorsko veče 22. decembra: Dnevni centri značiće i djeci i roditeljima\nBANJALUKA – Dnevni centri za djecu sa poteškoćama u razvoju, koji će biti izgrađeni novcem prikupljenim u humanitarnoj akciji “S ljubavlju hrabrim srcima”, od izuzetnog su značaja kako za mališane, tako i za njihove roditelje, kazala je za “Nezavisne” Željka Perišić-Ninković, direktorica Centra “Dajte nam šansu – Zvjezdice”.\nDonatorsko veče u okviru ove humanitarne akcije biće održano 22. decembra, s početkom u 17 časova, u Kulturnom centru Banski dvor u Banjaluci.\n“Donatorsko veče, koje organizuje predsjednica RS, a koje je namijenjeno izgradnji dnevnih centara, od izuzetnog je značaja prije svega jer se ove godine problem rješava institucionalno, odnosno dnevni centar u Banjaluci se radi u sklopu Centra ‘Zaštiti me’, gdje se većina naše djece već školuje”, istakla je Perišić-Ninkovićeva.\nPrema njenim riječima, kroz ovakav vid podrške ne dobijaju uslugu samo djeca sa poteškoćama, već i roditelji, koji će, kako kaže, imati mjesto na kojem će zbrinuti svoje dijete na sigurnom i gdje će s njim raditi stručnjaci, dok oni završavaju svoje obaveze.\nZorica Kuzmanović-Vasilić, direktorica JU Centar “Zaštiti me”, kazala je da bi ovaj dnevni centar bio prvi ovakav centar u sklopu javne institucije na našim prostorima.\n“Ovaj dječji dnevni centar imao bi namjenu cjelodnevnog boravka i brige za djecu, prvenstveno namijenjen djeci sa smetnjama u razvoju uzrasta od pet do 15 godina koja se školuju ili idu na predškolsko vaspitanje po inkluzivnom modelu”, pojasnila je Kuzmanović-Vasilićeva te istakla da je planirana izgradnja dnevnih centara u Trebinju i Banjaluci.\nKako dodaje, opravdanost realizacije ovog projekta ogleda se u tome da djeca sa smetnjama u razvoju, pogotovo djeca s autizmom, zahtijevaju 24 časa nadzor, što ograničava da oba roditelja rade ili imaju mogućnost da zajedno s ostalim članovima porodice organizuju aktivnosti, pa čak i da odu ljekaru.\n“Nakon trajanja škole i u toku raspusta nije uspostavljen sistem brige za djecu sa poteškoćama u razvoju, pa je izgradnja ovog novog savremenog objekta veoma kvalitetan način da se poboljša položaj ovih porodica”, naglasila je Kuzmanović-Vasilićeva.\nU Kabinetu predsjednika Republike Srpske su za “Nezavisne” kazali da se pod visokim pokroviteljstvom predsjednika RS tradicionalno, već deseti put, sprovodi humanitarna akcija “S ljubavlju hrabrim srcima”.\n“Sredstva prikupljena u ovogodišnjoj humanitarnoj akciji ‘S ljubavlju hrabrim srcima’ biće iskorištena za izgradnju dnevnih centara za djecu sa posebnim potrebama u Banjaluci i Trebinju”, rekli su u Kabinetu.\nPrema njihovim riječima, izgradnja dnevnih centara u dva grada, tj. dijela RS, značajan je iskorak ka obezbjeđivanju sistemskog pristupa u pomoći, prvenstveno djeci i njihovim porodicama koje, na bilo koji način, nisu integrisane u redovan sistem, kako bi svaka osoba dobila mogućnost i priliku za maksimalan razvoj svojih sposobnosti i kapaciteta.\n“Partneri predsjednice RS i u ovogodišnjoj humanitarnoj akciji su mladi umjetnici iz različitih dijelova Srpske, koji će svojim umjetničkim performansom pokušati da zajedničkim snagama obezbijede pomoć za svoje drugare”, naveli su u Kabinetu.\nKako su pojasnili, u okviru akcije, u periodu od 1. do 31. decembra 2019. godine, biće aktivan i “M:telov” humanitarni broj 1411.\nIstakli su da će građani pozivom, u toku mjesec dana, biti u mogućnosti da podrže akciju sa 1 KM, a tokom donatorske večeri biće u prilici da razgovaraju sa nekim od poznatih ličnosti koje podržavaju akciju.\n“Za uplate donacija fizičkih i pravnih lica Ministarstvo finansija RS otvorilo je račun posebnih namjena ‘S ljubavlju hrabrim srcima’ broj 571-010-00002700-15 kod Komercijalne banke a.d. Banjaluka”, kažu u Kabinetu.\nAkcija Banjaluka banke banski dvor centar djeca donacija humanitarna akcija izgradnja Ministarstvo finansija RS partneri pomoć porodica račun roditelji RS UN Vaspitanje Vid


Na web stranici Vlade TK objavljeni dokumenti nastali u postupku privatizacije preduzeća – Radio Feral\nNa web stranici Vlade TK objavljeni dokumenti nastali u postupku privatizacije preduzeća\n30/09/2014 30/09/2014 Mirza Musanovic\t0 Comments\nNa web stranici Vlade Tuzlanskog kantona Kantonalna agencija za privatizaciju je objavila dokumente koji su nastali u postupku privatizacije preduzeća u Tuzlanskom kantonu. Objavljena su rješenja i odluke o odobravanju početnog bilansa, rješenja o odobravanju upisa izvršene privatizacije, ugovori i aneksi ugovora o prodaji preduzeća, prvi kupci i ostalo. Iz objavljene dokumentacija svi zainteresirani ubuduće mogu analizirati sklopljene ugovore i stepen realizacije obaveza koje proizilaze iz tih ugovora.\nZa sve eventualne naknade transakcije i promjene vlasništva nad dionicama i udjelima Kantonalan agnecija nema stvarnu nadležnost i ne posjeduje takvu vrstu informacija. Evidenciju o daljim kupoprodajama i promjenama vlasništva evidenciju vodi Registar vrijednosnih papira i Registarski sud.\n← U prvoj polovini oktobra nas očekuje stabilnije vrijeme\nSve više mladih ljudi sa srčanim problemima: Glavni uzroci stres, nezdrav život, nespavanje… →\nU FBiH poskupljuju dizel i autoplin\n26/08/2013 Mirza Musanovic\t0\nU Federaciji BiH najveća plata čak 35.314 KM\n02/04/2016 Mirza Musanovic\t0


Mihajlović: Srbija će imati dovoljne količine gasa i narednih godina\nBiznis Autor:Fonet14. okt. 202119:30\nZorana Mihajlović Foto:TANJUG/ JADRANKA ILIC\nDobili smo uveravanja potpredsednika Vlade Rusije Aleksandra Novaka da će se svakako naći zajedničko održivo rešenje i da će Srbija imati dovoljne količine gasa i narednih godina, s obzirom da važeći ugovor ističe krajem ove godine, izjavila je danas ministarka rudarstva i energetike Zorana Mihajlović posle sastanka u Moskvi.\nZorana se oglasila nakon sednice: Nekada smo imali i otpor nekih ministara\nVesić: Pušten gas beogradskim toplanama\nSastanak sa potpredsednikom Vlade Rusije koji je zadužen za energetiku dolazi ne samo u vreme globalne energetske krize, već i kad se pregovara o velikom broju novih ugovora o snabdevanju gasom, istakla je Mihajlović.\nRazgovarali smo, dodala je ona, o procesu zaključenja novog dugoročnog ugovora o snabdevanju gasom Srbije, a u toku su pregovori Srbijagasa sa Gaspromom i oko količina i cena tog energenta.\nMihajlović je rekla da je sa Novakom razgovarala i o investicijama, pre svega o NIS, ali i o Petrohemiji, izgradnji gasnih interkonekcija, kao i o potencijalnoj saradnji na projektima u oblasti elektroenergetike.\nRuska kompanija „Silovje mašini“, koja je radila revitalizaciju agregata na HE „Đerdap 1“, zainteresovana je da učestvuje i u revitalizaciji i rekonstrukciji drugih elektroenergetskih objekata, kazala je Mihajlović, saopštilo je Ministarstvo.\nNovak je istakao da postoji dugoročni odnos dve države u oblasti energetike i da ruska strana namerava da te odnose dalje razvija.\nOn je zahvalio Mihajlović na uspešnom završetku „Balkanskog toka“, koji je omogućio novu rutu za snabdevanje gasom, i dodao da se od oktobra tim gasovodom kroz Srbiju isporučuje gas i Mađarskoj.\nBonus video – Energetski stručnjak Kapor: Zašto se Beograd ne greje toplom vodom iz Obrenovca\nDr Zorana Mihajlovićenergetska krizagasRusijaruski gasSrbijaZorana Mihajlović\nNIS pred preuzimanjem Petrohemije, a ko uzima dugove?\nGlavni "krivci" zbog kojih su neki srpski proizvodi jeftiniji u inostranstvu


Вучић потврдио да је Србија купила ПВО систем Панцир С - Нови Стандард\nVučić potvrdio da je Srbija kupila PVO sistem Pancir S\n25.10.2019. 16:45 16.07.2020.\n„To su sistemi koji vam garantuju bezbednost i sigurnost za vaš narod i za vašu zemlju, za generacije koje dolaze“, istakao je predsednik Srbije\nPredsednik Srbije Aleksandar Vučić istakao je, posle obilaska zajedničke taktičke vežbe „Slovenski štit 2019“ i ruskih odbrambenih sistema „S400“ i „Pancir“, da Srbija drastično jača svoje vojne kapacitete, kao i da je, premda mala i nedovoljno jaka zemlja, danas mnogostruko jača nego što je bila. „Danas smo imali jedinstvenu priliku da vidimo kako funkcioniše divizion „S 400“ i da vidimo kako „Pancir S“ funkcioniše. Kao što znate, jedan sistem „Pancir S“ smo kupili, naručili i uskoro ga očekujemo u našoj zemlji“, rekao je on, prenosi se u saopštenju Ministarstva odbrane.\nVučić je naglasio da se radi o fantastičnom sistemu koji gađa sve leteće objekte, posebno dronove i krstareće rakete na daljini do 80 kilometara, da sve vidi i vrlo je teško ometati njihov radar, jer imaju mnogo raznovrsnih šifri i mnogo različitih pristupa. „Naši ljudi su presrećni, obučavaju se i očekujem da u narednih mesec ili dva, oni mogu i na takvim krstarećim raketama i na malim bespilotnim letelicama, koje su veoma opasne za protivavionske sisteme da pokažu svoje ubitačno dejstvo na vežbi u Srbiji“, rekao je on.\nVučić, koji je u pratnji ministra odbrane Aleksandra Vulina i načelnika Generalštava VS generala Milana Mojsilovića prisustvovao vežbi u okviru dana visokih zvanica , je naglasio da niko nikada ne bi nadletao Srbiju i ne bi ni pomislio da nadleće Srbiju kada bismo imali dva diviziona „S 400“. Predsednik je naglasio da mi nemamo „S 400“, ali, kako je dodao, srećni smo što možemo da vidimo kako to izgleda.\nGovoreći o sistemu „Pancir S“, predsednik Vučić je naglasio da on, takođe, fantastično pogađa, sa preciznošću od oko 95 odsto. Reč je, prema njegovim rečima, o strašnim oruđima.\n„Kada ljudi pitaju da li bismo voleli – voleli bismo mi u ovom trenutku, jedino kad bi nam Rusi ostavili, drugačije ne možemo sebi da priuštimo „S 400“. To su sistemi koji vam garantuju bezbednost i sigurnost za vaš narod i za vašu zemlju, za generacije koje dolaze i ako to sebi jednog dana budemo mogli sebi da priuštimo, moći ćemo, ali dramatično ojačavamo i ja sam zahvalan našim ruskim prijateljima što to primećuju“, kazao je on. Sa „Pancirom“ koji dolazi to su, kako je ocenio, velike stvari za nas.\nNakon toga obišao je i položaje artiljerijsko-raketnog sistema za PVD „Pancir S 1“ i „S 400“ i raketnog sistema za PVD „S 400“, gde su mu posluge na sistemima demonstrirale opretivni rad sistema u realnoj situaciji, u okviru zajedničke taktičke vežbe sa bojnim gađanjem raketnih jedinica PVO Vojske Srbije i Vazdušno-kosmičkih snaga Ruske Federacije „Slovenski štit 2019“, na kojoj su uz sredstva Vojske Srbije, korišćeni i i pomenuti raketni sistemi PVO iz sastava Vazdušno-kosmičkih snaga Ruske Federacije. Zamenik komandanta Vazdušno-kosmičkih snaga Ruske Federacije general-potpukovnik Jurij Nikolajevič Grehov, uručio je predsedniku Vučiću na kraju obilaska, maketu sistema „Pancir S1“, povodom izvođenja zajedničke vezbe.\nObilasku su prisustvovali i komandant Ratnog vazduhoplovstva i protivvazduhoplovne odbrane Vojske Srbije general-major Duško Žarković, pripadnici Ministarstva odbrane i Vojske Srbije, kao, komandant PVO snaga Ruske Federacije general-major Sergej Viktorovič Babakov i pukovnik Andrej Vjačeslavovič Dugin predstavnik PVO centra vojne akademije „Žukov“. Zajednička taktička vežba sa bojnim gađanjem raketnih jedinica PVO Vojske Srbije i Vazdušno-kosmičkih snaga Ruske Federacije „Slovenski štit 2019“ održava se na teritoriji Republike Srbije.\nIzvor Tanjug/Večernje Novosti, 25. oktobar 2019.\nVUČIĆ O RUSKOM S-400: VOJNICI SU PRESREĆNI\nOn je to rekao posle obilaska zajedničke taktičke vežbe „Slovenski štit 2019“ i ruskih odbrambenih sistema „S400“ i „Pancir“, i dodao da je Srbija, premda mala i nedovoljno jaka zemlja, danas mnogostruko jača nego što je bila.\n„Danas smo imali jedinstvenu priliku da vidimo kako funkcioniše divizion „S 400“ i da vidimo kako „Pancir S“ funkcioniše. Kao što znate, jedan sistem „Pancir S“ smo kupili, naručili i uskoro ga očekujemo u našoj zemlji“, rekao je on, prenosi se u saopštenju Ministarstva odbrane. Vučić je naglasio da se radi o fantastičnom sistemu koji gađa sve leteće objekte, posebno dronove i krstareće rakete na daljini do 80 kilometara, da sve vidi i vrlo je teško ometati njihov radar, jer imaju mnogo raznovrsnih šifri i mnogo različitih pristupa.\n„Naši ljudi su presrećni, obučavaju se i očekujem da u narednih mesec ili dva, oni mogu i na takvim krstarećim raketama i na malim bespilotnim letelicama, koje su veoma opasne za protivavionske sisteme da pokažu svoje ubitačno dejstvo na vežbi u Srbiji“, rekao je on. Vučić, koji je u pratnji ministra odbrane Aleksandra Vulina i načelnika Generalštava VS generala Milana Mojsilovića prisustvovao vežbi u okviru dana visokih zvanica, naglasio je da niko nikada ne bi nadletao Srbiju i ne bi ni pomislio da nadleće Srbiju kada bismo imali dva diviziona „S 400“.\nKada ljudi pitaju da li bismo voleli – voleli bismo mi u ovom trenutku, jedino kad bi nam Rusi ostavili, drugačije ne možemo sebi da priuštimo „S 400“. To su sistemi koji vam garantuju bezbednost i sigurnost za vaš narod i za vašu zemlju, za generacije koje dolaze i ako to sebi jednog dana budemo mogli sebi da priuštimo, moći ćemo, ali dramatično ojačavamo i ja sam zahvalan našim ruskim prijateljima što to primećuju“, kazao je on.\n„Molim vas da pogledate srpske vojnike da vidite kako su nasmejani i koliko su srećni zbog svega što su videli. A oko S 400, kada smo ušli u kabinu – odatle branite celu zemlju. Neverovatna moć, neverovatna snaga i ja čestitam još jednom i našim ruskim prijateljima što su uspeli da takve sisteme stvore, a mi mnogo učimo od njih“, naglasio je on.\nIzrazio je zadovoljstvo zato što je mogao da vidi i brigadnog generala Tiosava Jankovića, koji je bio na obuci u Rusiji, koji mnogo toga zna i koji je mnogo važan za uspostavljanje ovih sistema i njihovo delovanje na teritoriji Srbije. Predsednik Vučić je obišao Komandu vežbe, gde je bio u prilici da vidi radarsku sliku situacije u vazdušnom prostoru, a gde mu je raport predao rukovodilac vežbe komandant 250. raketne brigade za protivvazduhoplovna dejstva RV i PVO brigadni general Tiosav Janković.\nNakon toga obišao je i položaje artiljerijsko-raketnog sistema za PVD „Pancir S 1“ i „S 400“ i raketnog sistema za PVD „S 400“, gde su mu posluge na sistemima demonstrirale opretivni rad sistema u realnoj situaciji, u okviru zajedničke taktičke vežbe sa bojnim gađanjem raketnih jedinica PVO Vojske Srbije i Vazdušno-kosmičkih snaga Ruske Federacije „Slovenski štit 2019“, na kojoj su uz sredstva Vojske Srbije, korišćeni i i pomenuti raketni sistemi PVO iz sastava Vazdušno-kosmičkih snaga Ruske Federacije. Zamenik komandanta Vazdušno-kosmičkih snaga Ruske Federacije general-potpukovnik Jurij Nikolajevič Grehov uručio je predsedniku Vučiću na kraju obilaska, maketu sistema „Pancir S1“, povodom izvođenja zajedničke vezbe.\n"Ovo je srpski pancir S." – Predsednik Vučić prisustvovao je predstavljanju procedura i komandovanju vežbi u komandnom centru.\nA post shared by Aleksandar Vučić (@buducnostsrbijeav) on Oct 25, 2019 at 3:20am PDT\nIzvor Tanjug/B92, 25. oktobar 2019.\nDnevne vestiAleksandar Vučićvojna vežbaVojska SrbijenaoružanjePancir S-1PVO sistemRusijaruska vojskaS-400Slovenski štitSrbija


Потписан Протокол о наставку научно- технолошке сарадње Србије и САД | Министарство просвете, науке и технолошког развоја\nmar 3, 2021 | Vesti, nauka\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić i ambasador SAD Entoni Godfri potpisali su danas u Idvoru Protokol o nastavku naučno-tehnološke saradnje dve zemlje.\nU rodnom Idvoru naučnika, pronalazača, profesora na Univerzitetu Kolumbija i počasnog konzula Srbije u SAD, našeg i vašeg Mihajla Pupina stavili smo danas potpis na ovaj značajan dokument koji omogućava nastavak saradnje naših i američkih naučnika“, rekao je ministar Ružić. On je podsetio da nije slučajno što je baš danas potpisan ovaj dokument.\nNa današnji dan, 3. marta 1915. godine osnovan je Nacionalni savetodavni odbor za aeronautiku, čiji je član bio i Pupin. Ta institucija bila je prethodnica Nacionalne vazduhoplovne i svemirske administracije – NASA“, kazao je on. Ružić je podsetio da Srbiju i SAD neraskidivo povezuju naučnici kao što su Nikola Tesla i Mihajlo Pupin, kojima je Amerika bila druga domovina.\nNjegova ekselencija, ambasador Godfri izjavio je da se neprekinuti lanac saradnje SAD i Srbije u nauci i tehnologiji nastavlja od Pupinovog rada pre više od jednog veka do današnje NASA-e, kada je Beograđanka pomogla da najnovija svemirska letelica bude poslata na Mars.\nOvaj okvirni sporazum unapređuje saradnju između naučnika i akademika takođe u mnogim drugim oblastima, od medicine do arheologije do nauke o klimi i šire. Iskreno zahvaljujem ministru Ružiću i njegovom timu na bliskoj saradnji koja nam je omogućila da nastavimo ovo dragoceno partnerstvo“, rekao je Godfri.


Predsednik opštine Čukarica Srđan Kolarić zajedno sa poznatim ličnostima apeluje da ljudi ostanu u samoizolaciji kako bi se sprečilo širenje koronavirusa - Beograd24\nPredsednik opštine Čukarica Srđan Kolarić zajedno sa poznatim ličnostima apeluje da ljudi ostanu u samoizolaciji kako bi se sprečilo širenje koronavirusa\nAutor Marina Popović\t Postavljeno Mar 26, 2020\nPored apela predsednika Aleksandra Vučića da građani poštuju upustava, preporuke države i molbe starijima da ostanu u svojim domovima kako bi se sprečilo širenje koronavirusa, apel su uputili brojni svetski i državni stučnjaci.\nSvoj doprinos daje i predsednik opštine Čukarica Srđan Kolarić koji u saradnji sa javnim ličnostima apeluje da stariji od 65 godina ostanu u toplim domovima, pozivaju volontere da pomognu kako bi našim starijima što više olakšali boravak u izolaciji.\nPoznati glumac Viktor Savić pozvao je svoje mlade komšije koji su slobodni i voljni da se prijave Volonterskom servisu opštine Čukarica kako bi pomogli najstarijim sugrađanima.\nPoziv su uputili i estradni umetnici Ana Kokić, Marinko Rokvić, bivši reprezentativac Srbije u fudbalu Pavle Ninkov, bivši fudbaler Crvene zvezde i bivši reprezentativac stare Jugoslavije,Stanislav Karasi, jedan od najboljih srpskih atletičara Dragutin Topić.\nOvim gestom ne samo da su pokazali solidarnost i humanost već i da opština Čukarica uz poštovanje preporuka države brine o najstarijima.\nPripadnici Ministarstva unutrašnjih poslova u Pančevu i Zrenjaninu otkrili su na teritoriji opštine Nova Crnja ilegalnu laboratoriju za proizvodnju marihuane\nGAZELA POTPUNO STALA: Nepregledne kolone zbog nepoštovanja zabrane kretanja, policija svima piše kazne


Nišlije očekuju brži razvoj juga Srbije\nNIŠ - Grad Niš, danas ponovo dočekuje Vladu Srbije, ukrašen je zastavama Srbije i Mađarske, a Nišlije kažu da je ponovni dolazak vlade dobar znak i da očekuju da će se jug Srbije više razvijati.\nČlanovi vlade na čelu sa premijerom Srbije Aleksandrom Vučićem stiugli su u Niš, gde su dočekali delegaciju Vlade Mađarske koju predvodi premijer Viktor Orban.\nSutra će biti održana zajednička sednica dve vlade, a zatim i srpsko-mađarski biznis forum.\nGrađani Niša su u izjavi Tanjugu kazali da su iznenađeni ponovnim dolaskom vlade u taj grad, ali i da se nadaju boljem.\nMilosav Čolović je rekao da je čuo da vlada ponovo dolazi u Niš i da je verovatno razlog dovođenje novih investitora.\n"Očekujem da će biti bolje. Ranije nisu dolazili uopšte, samo Vučić dolazi. On hoće da napravi fabrike i da ljudi rade, što je pošteno - pošteno", naglasio je Čolović.\nNjegov sugrađanin Mitko Ivanov je rekao da je Vlada Srbije uvek dobrodošla u taj grad.\n"Očekujem da se desi nešto pozitivno, treba malo više pažnje da se pokloni građanstvu, da se nešto otvara i radi", dodao je Ivanov.\nNišlija Nebojša Stojanović navodi da je dobar znak to što je vlada ponovo u Nišu i da će sigurno to biti dobro za jug.\n"Da budemo iskreni, pre nisu dolazili, ne često nego uopšte. Mislim da će biti više posla i da će se otvarati fabrike. Moramo da se nadamo za bolje", dodao je Stojanović.\nMladić Aleksandar Ilić je naglasio da je lepo to što vlada posećuje Niš i da njen dolazak može da motiviše i pokrene ljude.\n"Lepo bi bilo da se još neki put pojave, da se skrene pažnja na Niš, da ne bude samo Beograd u centru pažnje", kazao je Ilić.\nMilena Pajkić ističe da od vlade očekuje da se u tom delu Srbije najpre pozabavi zapošljavanjem visokoobrazovanih mladih ljudi.\n« Znanje najveća šansa Srbije, iskoristiti je kroz IT Vulin ponovo izabran za predsednika Pokreta socijalista »


Počeo postupak rehabilitacije Milana Nedića\nBeta\t 7. decembra 2015. 14:20\nU Višem sudu u Beogradu danas je počeo postupak pravne rehabilitacije predsednika Vlade Srbije za vreme okupacije tokom Drugog svetskog rata Milana Nedića na kome je odlučeno da na sledećem ročištu, 8. februara budu saslušana dva svedoka.\nAdvokat, koji u ime potomaka Nedića traži rehabilitaciju, Zoran Živanović predložio je da budu saslušani Uroš Šušterič koji je tada zbrinut kao izbeglica iz Slovenije i Žarko Vidović koji je bio lokalni funkcioner Komunističke partije u Sarajevu, kako bi ukazali da je Nedić tada zbrinuo oko 400.000 izbeglica, što je sud prihvatio.\nAdvokat je naveo da je Nedić ima pravo na rehabilitaciju jer je lišen imovine, kao i da porodica smatra da je on lišen i života, jer je priča o njegovom samoubistvu iskonstruisana.\n“Ne vidim njegovo direktno učešće u zločinima. Ako je neko stradao u logoru, onda za to treba da odgovaraju oni koji su ih tu smestili. Jevreji su bili pod nadležnošću Nemačke”, rekao je Živanović novinarima nakon ročišta u Beogradu.\nAdvokat je kazao i da istorijska dokumenta, knjige i novine kazuju da se zločini nad Jevrejima Nediću neopravdano stavljaju na teret.\nNedićev praunuk Aleksandar rekao je da Milan Nedić nikada nije bio ni osudjen, i da protiv njega nema ni opužnice, a ni presude.\n“On je pomogao mnogim ljudima koji su tada činili stub srpske književnosti i nauke. Ovo je da bi se sprala neistinita ljaga sa njegovog imena”, rekao je Nedićev praunuk.\nKako je ocenio, nemoguće je i da je Milan Nedić počinio samoubistvo, jer je prozor kroz koji je to navodno učinio bio premali za njega.\nIspred Višeg suda u Timočkoj ulici protestovalo je i nekoliko desetina gradjana, kao i predstavnika Udruženja gradjana Panonska aktivistička organizacije koji su od Pančeva krenuli u protestnu šetnju do Beograda.\nPrema rečima predstavnika tog udruženja Srdjana Papića Djurića, postupak rehabilitacije je poguban kako za državu, tako i za istoriju.\n“Ono što se dešava od maja kada je počeo postupak rehabilitacije Mihailovića je to da državne institucije pokušavaju da relativiziju zločince, što ne ide u prilog istoriji”, rekao je on.\nOkupljeni su nosili transparente “Nove rehabilitacije okupacije”, “Srpska državna straža”.\nRočište je zakazano za 8. februar u 10 časova, a medju predloženim svedocima su istoričari Kosta Čavoški i Bojan Dimitrijević.


Petković: Naravno da je formiranje ZSO u interesu Srbije, to ne bi smelo da bude problem ni za jednog progresivnog albanskog političara | Radio Kosovska Mitrovica\nPetković: Naravno da je formiranje ZSO u interesu Srbije, to ne bi smelo da bude problem ni za jednog progresivnog albanskog političara\n17. December, 2021 11:45 |\nDirektor Kancelarije za Kosovo i Metohiju Petar Petković izjavio je danas da je kosovski premijer Aljbin Kurti, javno odbijajući da prihvati obavezu Prištine da omogući formiranje Zajednice srpskih opština, ” još jednom zadao udarac normalizaciji odnosa Beograda i Prištine i potvrdio svoju poziciju destabilizatora region”a.\nPetković je to saopštio, reagujući na Kurtijevu izjavu da je formiranje ZSO u interesu Srbije i da zbog toga kosovski zvaničnici nemaju potrebe da se time bave. Kurti je gostujući u emisiji “Desk” na KTV rekao da je to samo jedan od 33 sporazuma “koji nije prošao test Ustavnog suda“.\n“Kurti odbija da shvati da postoji jasan kauzalitet između napretka u dijalogu Beograda i Prištine i ukupnih ekonomskih i bezbednosnih prilika u regionu, i da svaki put kada javno obesmisli taj proces on radi i protiv interesa sopstvenih sunarodnika. Ako Kurti ne shvata da su regionalna stabilnost, društveni i ekonomski napredak i u interesu Albanaca na Kosovu i Metohiji, a očigledno ne shvata, onda se bavi pogrešnim zanimanjem” rekao je tim povodom Petković.\nPetković je dodao da istrajavajući u svojoj politici da je ono što je dobro za Srbe automatski loše za njega i za Albance na Kosovu i Metohiji, Kurti priznaje da je čovek prošlosti, da je nepopravljivo zarobljen u agresivnim ideološkim matricima i da daje prednost konfliktu, a ne saradnji.\n“Naravno da je formiranje Zajednica srpskih opština u interesu Srbije i srpskog naroda u našoj južnoj pokrajini, jer ona je ispregovarana kao čvrst mehanizam zaštite prava i položaja Srba na Kosovu i Metohiji, ali to ne bi smelo da bude problem ni za jednog normalnog i progresivnog albanskog političara” naveo je Petković u saopštenju.\nDirektor Kancelarije za KiM u daljem tekstu ističe da je Beogradu, sa druge strane, u interesu da i Albanci na Kosovu i Metohiji žive bolje, i da srpske vlasti za razliku od Kurtija, nikada nisu svoju poziciju u dijalogu gradili tako što su nastupali sa željom da nekome bude loše.\n“Produktivan nastavak dijaloga je, prema našem viđenju stvari, u opštem interesu, ali bojim se da značajniji pomaci neće biti mogući dok su u Prištini na vlasti političke strukture koje permanentno obesmišljavaju dijalog, odbijajući da sprovodu preuzete obaveze” navodi se na kraju saopštenja.


Utorak, 16.10.2018 03:59\n06.12.2017 22:10 Administrator 802\nRukometaši Radničkog 1964 su u okviru 11. poslednjeg kola Super B lige savladali ekipu Priboja iz istoimenog grada rezultatom 21-32, poluvreme 10-19 i tako uspešno završili jesenji deo sezone sa skorom 6 pobeda,1 remi i 4 poraza, što je ogroman uspeh za najmlađu ekipu lige i debitanta u ovom rangu takmičenja. Početak utakmice je protekao u izjednačenoj borbi...\n06.12.2017 21:45 Miloš Jovanović 1196\nPredstavnik Partizana Miroslav Đukić izjavio je da su male šanse da Tošić zaigra, ali posle treninga koji se malopre završio u Kijevu sve je bilo kristalno jasno i odlučeno je da neće biti zaigrati. Zoran Tošić se nije pojavio na treningu što ukazuje da neće biti u sastavu za sutrašnju utakmicu šestog kola LE. Foto: FSS...\n06.12.2017 17:24 sportdc.net 583\nRukometašice Srbije isputile su pobedu protiv Holandije (27:27) u 4. kolu Svetskog prvenstva u Nemačkoj. Foto: RSS Poslije pobeda nad Kinom i Kamerunom, te remija sa domaćinom Nemačkom, selekcija Srbije sastala se sa svetskim i evropskim vicešampionom, Holandijom. Selektor Obradović počeo je meč sa praktično drugom postavom, a golovima Dmitrović...\n06.12.2017 16:41 sportdc.net 415\nFoto: EPA Fudbaleri Crvene zvezde igraju u četvrtak na stadionu ''Rajko Mitić'' odlučujuću utakmicu za zimovanje u Europskoj ligi. U Beograd dolazi Keln kojem ove sezone nikako ne cvetaju ruže, i ekipa koju je Crvena zvezda već savladala u Nemačkoj ove jeseni. Čini se kao da su ''Jarčevi'' došli u prestonicu Srbije samo da odrade...\n06.12.2017 16:28 Administrator 636\n06.12.2017 14:44 Miloš Jovanović 1341\n06.12.2017 14:00 juznevesti.com 940\nSelektor vaterpolo reprezentacije Dejan Savić odredio je 14 igrača koji su pozvani za utakmicu drugog kola Svetske lige protiv Crne Gore, koja će biti igrana u utorak 12. decembra u Nišu, na bezenu "Čair". Vaterpolisti Srbije su juna poslednji put igrali u Nišu; foto: Vanja Keser Na spisku su Gojko Pijetlović, Branislav Mitrović,...\n06.12.2017 13:33 sportdc.net 249\n06.12.2017 13:26 FK Radnik 484\nNa spisku Gorana Đorovića, selektora mlade reprezentacije i ovoga puta napadač Radnika, Igor Zlatanović. Mlada reprezentacija Srbije ostvarila je fantastičan učinak (pet od pet) na startu kvalifikacija za plasman na Evropsko prvenstvo u Italiji, a poslednji meč igraće u Dohi protiv Katara, 17. decembra. - Ko što i uvek kažem, čast mi je da budem...\n06.12.2017 13:03 sportdc.net 583\nFoto/ABA KK Vršac je dobio vrijedno pojačane za drugi dio sezone u ABA ligi 2, te za nastavak lige Srbije. Doskorašnji playmaker Bosne Royal, Miroslav Pašajlić, nakon što se nedavno rastao sa sarajevskim klubom odlučio je da obuče dres Vršca, saznaje Sport1. Ovaj dvadeset dvogodišnji košarkaš nastupao je za Bosnu u prvom dijelu sezone ABA lige 2, međutim zbog...


Dačić na Beogradskom bezbednosnom forumu | N1 Srbija\n|12.10.2017. |10:48 >13:14\nMinistar spoljnih poslova Srbije Ivica Dačić izjavio je da Evropska unija na drugačiji način gleda na svoje članice u odnosu na druge zemlje.\n"Članicama Evropske unije dozvoljeno je mnogo više", rekao je Dačić učestvujući na Beogradskom bezbednosnom forumu.\nDačić je izjavio da Berlinski proces ostavlja Zapadni Balkan u fokusu EU i da se nada da će Srbija postati punopravna članica Unije "za njegovog života".\nPodsetio je da je Srbija počela pregovore u januaru 2014. godine, dok je on bio šef diplomatije i dodao da se nada da će postati članica EU "dok je živ, za razliku od slučaja Turske".\nOn je naveo da Berlinski proces doprinosi jačanju političkih veza i dijaloga u regionu, što se ogleda kroz niz infrastrukturnih i drugih projekata, medju kojima je i inicijativa za izgradnju autoputa Niš-Priština-Tirana.\nProblem su bilateralni problemi zemalja bivše Jugoslavije\nDačić je rekao i da Srbiju ne koče bezbednosni problemi na putu ka EU, već da problem predstavljaju nerešeni bilateralni problemi bivših jugoslovenskih republika.\nKaže da EU ima veliki interes da Zapadni Balkan postane deo Unije, upravo i zbog pitanja bezbednosti.\nVeliki pritisci oko ruskog humanitarnog centra\nDačić je izjavio i da pitanje statusa ruskog humanitarnog centra u Nišu nije rešeno zato što se vrše veliki pritisci i zato što se ta tema politizuje.\nIzjave Haradinaja za unutrašnju upotrebu\nMinistar spoljnih poslova Srbije odbacio je izjavu kosovskog premijera Ramuša Haradinaja da se dijalog Beograda i Prišrtine može nastaviti samo uz veće učešće SAD.\nDačić je rekao da je dobro poznato da je dijalog prebačen iz Ujedinjenih nacija u Brisel.\nRazgovori predstavnika SAD i Rusije važni za ulogu Srbije\nMinistar spoljnih poslova kaže da je susret predstavnika SAD i Rusije koji su o situaciji u Ukrajini razgovarali u Beogradu važan za spoljnopolitičku ulogu Srbije.\nDačić je novinarima na Beogradskom bezbednosnom forumu rekao da ne zna o čemu su ruski i američki predstavnik razgovarali, kao i da je srpska strana bila zadužena samo za logistiku.\n"Mi smo bili zaduženi za logistiku, ne ulazimo o čemu su razgovarali i da li je došlo do napretka. Razgovor je trajao šest sati i svi su bili zahvalni našoj strani na gostoprimstvu", rekao je on.\nŠef srpske diplomatije je dodao da je sastanak održan u jednom od reprezentativnih objekata vlade, ali nije precizirao o kom objektu je reč.\nSavetnik ruskog predsednika Vladislav Surkov i specijalni izaslanik SAD za pregovore o Ukrajini Kurt Volker razgovarali su prošle nedelje u Beogradu o primirju na istoku Ukrajine.\nTagovi: Ivica Dačić , EU\nNećeš, ali ništa nećeš propustiti\nNadam se da cu za zivota prestati i tebe da gledam.\nBerlinski proces??? Lepa turistička proces agencija za setnju političara po raznim destinacijama vez ikakvih rezultata i pomaka.


Vreme je za promene u FK Napredak - KruševacGrad\nVreme je za promene u FK Napredak\nPoslednji poraz Napretka u gostima Čukaričkom na Banovom brdu 3:0 (2:0) nameće zadatak za velike promene u igračkom kadru, ali i drugim segmentima kluba. Nije ništa novo što su crveno beli poraženi od Čukaričkog, jer u skoru sa beogradskim superligašima već duže vreme ne cvetaju ruže, pa je otuda i ovaj poraz došao očekivano\nPosle odlaska šefa struke Milana Đuričića zbog bolesti i neminovne smene na kormilu kluba činilo se da će Kruševljani nastaviti u istom ritmu i rezultatima biti u vrhu tabele. Podsećamo, svojevremeno su ih kritikovali zbog pet uzastopnih pobeda, ali to je bio vapaj klubova koji su smatrali da Napredak mešetari sa protivnicima i namešta rezulate u svoju korist. Bilo kako bilo, taj deo se završio Napretkovim pohodom među pet najboljih na tabeli, ali su u međuvremenu usledile promene u stručnom štabu.\nĐuričića koji je morao da napusti mesto šefa struke, zamenio je nekadašnji igrač i večito drugi u stručnom štabu, Ivan Stefanović. Počeli su skromno, ali je i veoma kratko vreme trajala radost zaljubljenika fudbala pod Bagdalom. Česti porazi i podela bodova gde su očekivane pobede, nisu bile svojstvene i moguće sa ovim timom, pa je to i rezultat ovog poraza protiv Čukaričkog koji, sada što pre zahteva hirurški rez u timu koji će nastupati za boje crveno belih.\nZanimljivo je da mimo pomenutih rezultata, posebno ovog na Banovom brdu, dobro upućeni u prilike kluba svedoče da u organizaciji kluba ništa ne manjka. Nije logično, međutim, da u klubu sa najvećim brojem igrača iz drugih gradova Srbije, nema nijednog iz Kruševca. Mnogi su od njih i sami napustili redove Napretka, a čini se da je najveća greška udaljavanje Fudbalskog kluba Duel, nekada perjanice Napretka, iz ovog kluba. Ovaj klub mladih igrača (FK Duel) je u međuvremenu postao i filijala beogardskog Partizana, a nekome u Napretku to zajedništvo sa Duelom očigledno nije odgovaralo.\nNe zna se šta će biti do kraja šampionata Super lige, ali ono što je Napredak pokazao na utakmici sa Čukaričkim, nije dobro i ne daje nikakvu nadu za boljitak kluba. Zbog svega ovoga čelnici jedinog, za sada, superligaša u Kruševcu, morali bi nešto da preduzmu, u cilju Napretkovog koraka napred, a ne nazad.\nStranka Dosta je bilo kritikuje glasanje Srbije za rezoluciju UN o Rusiji\n28.06.2022 0 146\n28. juna 2022., 17:50


Elitisti i konzervativci\nReagujući na otvoreno pismo Univerziteta umetnosti i četiri umetnička Fakulteta upućenog Vladi Srbije i javnosti, uprava Studentskog kultutrnog centra se oglasila svojim pismom.\nU njemu se najpre ističe da je 'isti članak, sa istim kvalifikacijama i optužbama, objavljen je u Politici 1987, a autori su bili Slobodan Milošević, u svojstvu Gradskog komiteta i Mira Marković, tadašnja predsednica ideološke komisije UK Univerziteta. Kolegijum Upravni odbor i direktor SKC-a Vladan Cerović smatraju da je reč o retrogradnom 'oblaku prošlosti koji se opet nadvio nad SKC-om'.\nNa optužbe da je prostor SKC oduzet studentima pored ostalog se kaže: 'Gospodo elitisti i konzervativci, da niste slabo (a možda i pogrešno) obavešteni, da ste iole kompetentni, ili da ste bar ponekad posetili programe svojih studenata, tada bi, gospodo, znali koliko je talentovanih mladih ljudi imalo svoje prvo pojavljivanje u javnosti baš kod nas. Znali biste da 80% naših programa čine programi studenata Univerziteta umetnosti što se se dokumentuje u našim mesečnim programima, a koji većina vas dobija svakog meseca.'\nU pismu dalje stoji da programi u SKC-u 'predstavljaju neku drugu umetničku realnost od one rigidne koju vi nudite' i dodaju da to 'jeste ono što svaku generaciju odlikuje - stalna potreba za autentičnim preispitivanjem i reinterpretacijom ponuđene stvarnosti'\nNa kraju reagovanja rukovodstva ove studentske ustanove pored ostalog se konstatuje da su napadnuti 'u trenutku kada su se desili napadi na svako slobodoumlje u Beogradu i Novom Sadu, čime ste direktno stavili na stranu onih koji su bacili suzavac'.\n('Blic' neće objavljivati eventualno dalje javno dopisivanje ove dve institucije).


Dosije: Vuk Jeremić, 2. deo | Antidot\nDOSIJE 19. Mar 2017.\nLice i naličje političke karijere Vuka Jeremića\nTags: vuk jeremic, korupcija, damir fazlic, cefc, cirsd, natasa jeremic\n„Do 35. godine života nameravam doktorat naplatiti u Londonu, Njujorku, Tokiju ili Hongkongu, vršeći surovo kapitalističko izrabljivanje na berzi, a posle toga se baviti humanitarnim radom, posmatranjem ptica i filatelijom, paralelno s držanjem značajnog dela akcija ‘Plejboja’ i portfeljom ministra za istraživanje ruda i gubljenje vremena u Vladi Srbije“. (Vuk Jeremić, London, 1997. godine)\nOno što je možda nekima izgledalo samo kao šala dvadesetdvogodišnjeg londonskog studenta, dve decenije kasnije ispostaviće se kao životna strategija neuspelog kandidata za generalnog sekretara UN i aktuelnog pretendenta na mesto predsednika Srbije, Vuka Jeremića.\nPonikao u porodici koja je bila privilegovana za vreme režima Slobodana Miloševića, što mu je omogućilo da sa bezbedne distance odgleda surove devedesete na Balkanu, Jeremić gotovo da je prešao zacrtani put od beogradskog gimnazijalca, preko londonskog studenta, najmlađeg ministra spoljnih poslova Srbije, predsedavajućeg Generalne skupštine UN pa do hongkonške kapitalizacije svojih političkih veza, zaključno sa kandidaturom za prvog čoveka Srbije. Od namere da kabinet na Andrićevom vencu pretvori u svoje nedosanjano ministarstvo “za istraživanje ruda i gubljenje vremena” Vuka Jeremića deli samo još jedan korak – volja građana Srbije. Ironija sudbine htela je da ga baš na poslednjoj stepenici do toliko željenog cilja, sačeka odluka upravo onih na čijim leđima je izgradio sve svoje lične uspehe.\nPremda “ukrašen” diplomama najskupljih i najprestižnijih svetskih univerziteta, te perfektnim znanjem engleskog jezika, naličje Jeremićevog uspona satkano je od licemerja, dvoličnosti, laži i prevara: od poricanja veza sa Miloševićevim režimom preko plasiranja lažnih tvrdnji da je bio lider petooktobarskog demokratskog pokreta, manipulacija nacionalnim osećanjima svojih sunarodnika s jedne i upornog obmanjivanja svetskih diplomata s druge strane, neiskrene borbe za Kosovo vođene u luksuzu svetskog džet seta, preko kumovskih veza sa najpoznatijim balkanskim prevarantima, pa sve do direktnog obmanjivanja građana Srbije o tome ko zaista finansira njegove aktivnosti po okončanju karijere u Ujedinjenim nacijama. Danas, 20 godina nakon onog londonskog proglasa, građani Srbije napokon su dobili priliku da saznaju ko je zapravo Vuk Jeremić, miljenik nekadašnjeg predsednika Borisa Tadića kao i nekih od najmoćnijih tajkunsko - finansijskih krugova u regionu.\nŽivotni put beskrupuloznog čoveka nezajažljivih ambicija\nIako za politički uspon pre svega može da zahvali svom profesoru iz gimnazije i političkom mentoru Borisu Tadiću, Jeremić je do kapitalizacije tog uspeha došao zahvaljujući nepreglednom nizu obmana i prevara. Životni i politički put Vuka Jeremića predstavlja put beskrupuloznog čoveka nezajažljivih ambicija koji poseduje nesvakidašnji talenat da svaku životnu situaciju makijavelistički iskoristi za zadovoljenje svojih sebičnih ciljeva – počev od saobraćajne nesreće koju je skrivio njegov otac i koja ga je odvela put Londona, preko pogodnosti koje su dolazile od veza sa Miloševićevim režimom, unutrašnjih previranja u Srbiji nakon 2000. godine, jednostranog proglašenja kosovske nezavisnosti, sticaja okolnosti koji ga je kao kandidata iz Istočne Evrope doveo do mesta predsedavajućeg GS UN, pa sve do osnivanja CIRSD-a kao platforme za unovčavanje ličnih veza i kontakata koje je smišljeno gradio koristeći resurse države Srbije.\nMladi socijalista pod maskom revolucionara\nJedna od najvećih neistina koju je sam lansirao i koja govori o Jeremićevom karakteru ticala se njegovog političkog angažmana u periodu pre 5. oktobra 2000. godine. Iako za sebe tvrdi da je bio jedan od predvodnika antimiloševićevskog pokreta, postoje brojna svedočenja i dokazi da je period pre pada srpskog diktatora proveo na suprotnoj strani barikada.\nIzmeđu ostalih, saznanja da je Jeremić u drugoj polovini devedesetih bio blizak Miloševićevoj partiji, u intervjuu za jedan beogradski tabloid izneo je i lider Socijalističke partije Srbije Ivica Dačić. Da Jeremić jeste bio član, ali ne i funkcioner mladih socijalista, u izjavi za isti list tvrdili su i bivši funkcioneri SPS Uroš Šuvaković i Milisav Petronijević, nekadašnji predsednik Gradskog odbora SPS. Petronijević je tom prilikom ukazao da, iako mu je poznato da se ime Tadićevog šefa diplomatije nalazilo u stranačkim arhivama, to nije moguće dokazati s obzirom na to da su one zapaljene tokom demonstracija 5. oktobra 2000. godine.\nPriču o Jeremićevoj bliskosti sa Miloševićevom strankom indirektno je potvrdio i njegov otac, Mihajlo Jeremić, bivši direktor “Jugopetrola” i uticajni član SPS-a. “Pravo da vam kažem, ne mogu da tvrdim da Vuk nije bio u SPS kao omladinac. A i ne vidim što je to važno?”, rekao je Mihajlo Jeremić odgovarajući na pitanje da li je tačno da je njegov sin bio u stranci Slobodana Miloševića. Za razliku od njegovog oca koji, kao prekaljeni socijalista, u članstvu svog sina u SPS-u nije video neki poseban problem, neposredno po stupanju na ministarsku funkciju 2007. godine, Vuk Jeremić je izjavio da je priča o njegovim vezama sa tom partijom "potpuno neumesna". “Niko ne može da kaže da sam iznikao iz SPS, jer sam svoje političko delovanje započeo pre 5. oktobra, u okviru otpora režimu Slobodana Miloševića, i od tada moja karijera ima jedan demokratski kontinuitet”, rekao je Jeremić otvoreno obmanjujući javnost i prenebregavajući činjenicu da je bio deo privilegovane kaste Miloševićevog režima.\nJeremić bio je jedan od malobrojnih mladih simpatizera Slobodana Miloševića\nI dok je priča o Jeremićevom formalnom članstvu u SPS-u ostala u domenu spekulacija i dimu spaljenih dokaza, ono što je neosporno jesu njegove suštinske veze sa Miloševićevim režimom. Da je Jeremić bio deo struktura Miloševićevog režima dokazuje i njegovo angažovanje u svojstvu menadžera Organizacije srpskih studenata u inostranstvu na „širenju istine o događajima u Srbiji”. Za delovanje te organizacije čiji je osnovni zadatak bio da svetom širi propagandnu “istinu” Miloševićevog režima otvoreno se može reći da je bila deo propagandne mašinerije tadašnjeg diktatora u Beogradu.\nU pokušaju da saznamo kakvu je Jeremić zaista imao ulogu u antimiloševićevskom pokretu neposredno pred 5. oktobra 2000. godine, ekipa Antidota kontaktirala je nekolicinu nekadašnjih lidera pokreta “Otpor” koji su nam potvrdili da Jeremić nije bio član tog pokreta. Po njihovim rečima, čak i da je imao nameru da pristupi “Otporu”, Jeremiću kao sinu visokog funkcionera Miloševićevog režima bilo bi nemoguće da dobije istaknutiju ulogu u samom pokretu, a po najmanje lidersku. Nekadašnji otporaši takođe su nam ukazali da su, u vreme Jeremićevog šurovanja sa SPS-om, mladi ljudi njegovih godina uglavnom bili na prvoj liniji borbe protiv režima, dok su se socijalistima priklanjali samo beskrupulozni karijeristi i oni koji su imali direktnu materijalnu korist od članstva u Miloševićevoj stranci.\nBeskrupuloznost u obmanjivanju građana da je sarađivao sa Zoranom Đinđićem\nNišta manje kontroverzi nije izazivalo ni pitanje Jeremićeve infiltracije u postpetooktobarske političke strukture. Iako nema sumnji da ga je u njih uveo tadašnji funkcioner Demokratske stranke i kasnije predsednik Srbije Boris Tadić, Jeremić nije odoleo da se u više navrata lažno predstavi kao savetnik i blizak saradnik pokojnog premijera Zorana Đinđića. Poslednji put to je učinio 12. marta ove godine, oglašavajući se na svom Tviter nalogu povodom godišnjice Đinđićeve smrti.\nViše bliskih saradnika Zorana Đinđića javno je negiralo bilo kakvu Jeremićevu vezu sa ubijenim premijerom. Prema njihovim navodima on ne samo da nije bio Đinđićev savetnik, već je bio najobičniji stažista koji nije radio nikakav ozbiljan posao u Vladi. Prema svedočenju Gorana Vesića, jednog od najbližih Đinđićevih saradnika, Jeremića je u Vladu (ali ne i u Kabinet premijera) 2002. godine doveo Boris Tadić i zamolio Đinđića da ga primi kao stažistu kako bi stekao uslov za upis postdiplomskih studija na Harvardu. Jeremić je, prema njegovim rečima, posle nekoliko meseci stažiranja bukvalno najuren iz Vlade zbog "neopreznih kontakata sa stranim ambasadorima".\nO kakvim se zapravo kontaktima radilo otkrio je sajt Slobodna Bosna u tekstu iz 2004. godine. U tom članku je navedeno da je Jeremića na stažiranje u Vladu Srbije, a ne Đinđićev kabinet, doveo lično Boris Tadić i to sa obrazloženjem da je njegovom bivšem učeniku, perspektivnom diplomcu Kembridža, potrebna odgovarajuća praksa kako bi se upisao na Kenedijevu školu za državnu upravu, u okviru Harvard univerziteta. U pitanju je škola koju je o trošku svojih vlada ili obrazovnih fondacija pohađaju mlade diplomate i budući lideri iz zemalja širom sveta.\nIstina o njegovom “radu” u kabinetu Zorana Đinđića\nTokom Jeremićevog stažiranja u Vladi Srbije, došlo je do hapšenja Volfa Minića, opskurne ličnosti umešane u poslove šverca cigaretama. Tragajući za stranim agentima infiltriranim u nove političke strukture u Beogradu, srpske bezbednosne službe presrele su razgovor između engleskog ambasadora Čarlsa Kraforda (Charlesa Crawforda) i Vuka Jeremića, u kome engleski ambasador panično moli Jeremića da pokuša preko kabineta premijera da izdejstvuje da se Minić pusti iz zatvora. Svestan da bi mešanje u takve poslove moglo da mu šteti, Jeremić je uznemiren i uplašen zamerio ambasadoru što ga je oko toga zvao, napominjući mu da je važnije da ga koriste kada dođe do privatizacija firmi, kako su se i dogovarali ranije. Taj je razgovor predočen Đinđiću i Jeremić je odmah izbačen iz Vlade pod sumnjom da je saradnik britanske obaveštajne službe. \nPre dolaska u Vladu Srbije Jeremić je već stažirao u saveznom Ministarstvu za telekomunikacije koje je vodio Boris Tadić. U pokušaju da sebi obezbedi što bolje startne pozicije za predstojeće privatizacione procese u Srbiji, Tadiću i Jeremiću se približava grčki tajkun, vlasnik Olimpijakosa Sokritis Kokalis čija fondacija dodeljuje Jeremiću stipendiju za odlazak na Harvard.\nOperacija Jeremić: kako je Damir Fazlić kreirao svog trola\nIako izbačen zbog “neopreznih kontakata sa stranim ambasadorima” što je bio eufemizam za špijunažu u korist strane zemlje, Jeremić se u političke strukture Srbije vratio 2003. godine izborom Borisa Tadića na mesto ministra odbrane Državne zajednice Srbije i Crne Gore. Međutim, epizodu sa Jeremićevim kratkotrajnim boravkom u Vladi Srbije obeležile su njegove veze sa još jednom opskurnom ličnošću – jednim od najpoznatijih balkanskih mešetara i prevaranata Damirom Fazlićem, Jeremićevim nerazdvojnim prijateljem još iz studentskih dana. Poznanstvo sa Fazlićm, ispostaviće se, predstavljaće prekretnicu u Jeremićevom životu jer će od njega naučiti sve obrasce delovanja jednog vrhunskog prevaranta, kolekcionara savršenih zločina.\nU vreme Jeremićevog dolaska na stažiranje u Vladi Srbije, Fazlić je pokušavao da za sebe obezbedi poslovne kombinacije u Srbiji i Bosni i Hercegovini, javno se hvaleći da je svog čoveka instalirao u kabinet srpskog premijera. Tokom 2002. godine izbio je skandal kada je Zoran Đinđić obavešten da se Fazlić u Sjedinjenim Američkim Državama lažno predstavljao kao njegov nećak prikupljajući na taj način novac kao pomoć novoj demokratskoj vladi u Beogradu, a zapravo ga preusmeravajući u svoje džepove.\nU vreme Vlade Zorana Đinđića, Damir Fazlić je, zbog bavljenja kriminalnim poslovima, bio privođen od strane BIA da bi nakon intervencije tadašnjeg američkog ambasadora Vilijema Montgomerija, sa kojim je takođe bio u poslovnim vezama, bio oslobođen i proteran iz Srbije. I pored očiglednih veza sa kriminalom Fazlić je, sa trećim članom nekadašnje londonske studentske trojke Milanom Hasečićem, Jeremićevim venčanim kumom, tada zaposlenim u banci “Goldman Sachs”, bio počasni gost u zgradi Predsedništva na Andrićevom vencu na inauguraciji Borisa Tadića u maju 2004. godine. Uz aktivnu asistenciju Jeremića, Fazlić i Hasečić su tu priliku iskoristili da budu viđeni u društvu novog predsednika Srbije što im je kasnije poslužilo kao ulaznica u mnoge mutne poslove i predstojeće privatizacije u Srbiji.\nTako će Hasečić, pozivajući se na veze sa kabinetom Borisa Tadića, odigrati svoju ulogu u Srbiji prilikom privatizacije “Knjaza Miloša”, lobirajući za fond “Salford”, klijenta svoje banke. Hasečićeve prljave igre oko preuzimanja “Knjaza Miloša” biće zaustavljene tek kada je pokojni lider Demohrišćanske stranke Vladan Batić javno obelodanio svoja saznanja o korupciji povezanoj sa Tadićevim kabinetom. Batić je tom prilikom eksplicitno pomenuo “Goldman Sachs” nakon čega je Hasečić po nalogu iz centrale banke morao hitno da napusti Srbiju. U istu će se vratiti sedam godina kasnije kada će postati član Upravnog odbora Teniskog saveza Srbije, u vreme kada je tim savezom rukovodio Vuk Jeremić.\nJeremić i Fazlić: Cimeri iz studentskih dana položili ispit iz balkanskog kriminala\nZa razliku od Hasečića koji je hitno morao da se vrati u London, Damir Fazlić će ostati u regionu gde će sa promenljivom srećom mešetariti do današnjih dana. Nazivajući ga “kontroverznim biznismenom sa uticajnim prijateljima”, sajt BalkanInsight opširno je obradio portret Damira Fazlića koga su pratile optužbe da je švercer nuklearnog otpada, da pere novac i da se bavi sumnjivim poslovima. Kao dete bosanskih emigranata koji su se u Londonu obreli pre rata, Fazlić je stekao diplomu Londonske škole ekonomije, gde je tokom studiranja postao nerazdvojni prijatelj Vuka Jeremića i Milana Hasečića. Koristeći svoje kontakte kako bi zapadnim investitorima otvorio vrata Balkana i otvoreno se hvaleći svojim koruptivnim delovanjem, nazivajući ga eufemistički - “pristupom” , Damir Fazlić je uspeo da se umeša u brojne prljave poslovne poduhvate širom regiona.\nPočeci “trange frange” biznisa Jeremića i Fazlića\nFazlić je karijeru započeo u kompaniji NatWest Markets, investicionom ogranku jedne od najvećih banaka u Britaniji, koju je režim Slobodana Miloševića angažovao kako bi pomogla u privatizaciji Telekoma Srbija. U svet mutnog biznisa Fazlića je uveo bivši britanski šef diplomatije Daglas Herd koji je posredovao prilikom prodaje Telekoma 1997. godine. Karijeru je nastavio u okviru firme “AC European Finance”, koja se bavila savetovanjem vlade BiH o postupcima privatizacije, a predstavnik firme u Bosni bio je upravo Fazlić. Kancelarija u Sarajevu je zatvorena u julu 2001. godine sa 50.000 evra duga, uz optužbe za prevaru koju je otkrila revizija OEBS, a koja nikada do kraja nije istražena niti procesuirana. Fazlić je kasnije bio umešan i u pokušaj privatizacije “Fabrika Duvana” koja ga je optužila za prevaru vrednu 250.000 dolara. Istraga pokrenuta protiv Fazlića, međutim, stopirana je zbog, kako je navedeno, teškoća na koje je tužilaštvo naišlo prilikom sakupljanja dokaza.\nOd 2005. do 2008. godine aktivno je sarađivao sa tadašnjim albanskim premijerom Saljijem Berišom, gde je osnovao najmanje pet firmi sa Erionom Isufijem, zetom ministra saobraćaja i ćerkom premijera Beriše kao advokatom. Tokom 2008. godine pojavila su se pitanja o kupovini zemljišta u blizini Porto Romana, u predgrađu Drača i vezama sa premijerom Berišom. Kada su u tužilaštvu izdali nalog da se Fazlić privede na ispitivanje, on je, uz Berišinu pomoć, uspeo da napusti zemlju.\nIna Rama, bivša tužiteljka, trpela je različite pritiske nakon što je započela istragu o pranju novca. Od istrage se odustalo, pošto tužilaštvo nije dobilo odgovore na zahteve za dokumentima sa Kipra i iz BiH, a sakupljeni materijal nikada nije bio ispitan na sudu.\nFazlić je poslovno sarađivao i sa balkanskim tajkunskim kremom - vlasnikom sarajevskog "Dnevnog avaza" Fahrudinom Radončićem, Miroslavom Miškovićem, Vukom Hamovićem i Vojinom Lazarevićem. Taj tajkunski kartel pokušavao je da privatizuje profitabilne bh. firme poput sarajevskog “Energoinvesta”, a bili su zainteresovani za stavljanje pod kontrolu trgovine energentima u BiH i regionu zbog čega je Fazlić stekao nadimak “kralj energetike”.\nPored prijateljskih i skrivenih poslovnih odnosa, Jeremić je sa Fazlićem delio i posebno interesovanje za oblast energetike što će ga tokom angažovanja u Njujorku dovesti u kontakt sa moćnim kineskim privatnim kompanijama zainteresovanim da se po netržišnim uslovima dokopaju elektroenergetskih resursa u regionu, a posebno “Elektroprivrede Srbije”. Veze sa privatnim energetskim kompanijama iz Hong Konga Jeremić će kapitalizovati naplatom od nekoliko miliona evra koji će se sliti na račune njegove nevladine organizacije za potrebe kampanje za izbor za Generalnog sekretara UN, a potom i za predsednika Srbije kao rezervne pozicije ovog prikrivenog lobiste.\nPlatformu za nastavak Jeremićevog delovanja i zadovoljenje njegovih ličnih ambicija, nakon poraza u trci za izbor Generalnog sekretara UN, predstavljale su veze i kontakti koje je stekao tokom obavljanja funkcije u svetskoj organizaciji, ali i onima koje je stekao nemilice trošeći basnoslovne sume iz budžeta Republike Srbije u svrhu svoje lične promocije i vođenja svoje privatne diplomatije.\nGeneralna proba za prvi čin - ponavljanje je majka nauke\nPut Jeremićevog temeljnog napredovanja na internacionalnoj ruti balkanskog kriminala bio je generalna proba i vežba za 5 godina ministrovanja koje smo detaljno istražili i predstavili u prvom delu dosijea. Da podsetimo: Vuk Jeremić je za 5 godina u Vladi Srbije, na mestu Tadićevog ministra spoljnih poslova, oštetio građane Republike Srbije, kojima danas pokušava da se dodvori pričajući o siromaštvu, kriminalu i korupciji, za vrtoglavo bezobraznih 11 miliona evra. Kroz basnoslovne cifre trošene na skupa putovanja privatnim avionima, noćenja od nekoliko hiljada evra, prevarantske ugovore sa firmama u Srbiji i netransparentne lobističke ugovore sa američkim kompanijama - Vuk Jeremić je kao nijedan ministar pre 2007. i nakon 2012. godine bukvalano pokrao građane Srbije. Sve to, predstavljalo je prvi čin u predstavi “Ministar za istraživanje ruda i gubljenje vremena u Vladi Srbije”. Drugi čin, predstavlja njegova “nevladina organizacija” za širenje mira u svetu CIRSD preko koje je do sada, potrošio blizu 8 miliona dolara. Rad ove organizacije karakteriše: netransparentnost aktivnosti, enormne sume iz kompanija i firmi sa kojima je sarađivao dok je bio ministar, i beskrupuloznost u laganju o izvorima finansiranja njegove kampanje. Finale Jeremićeve tragedije za građane Srbije ipak se neće dogoditi. Ministar za gubljenje vremena ostaće ipak samo to.\nTajni fondovi Tadićevog šefa diplomatije\n7,5 miliona za Jeremićeve mutne poslove\nMada je svoju predsedničku kampanju Jeremić započeo lamentirajući nad siromaštvom u kojem nepravedno žive građani Srbije, podaci o finansijskim prihodima bivšeg šefa diplomatije pokazuju da on ni najmanje ne deli sudbinu svojih sunarodnika. I dok su građani Srbije svojim velikim odricanjima nastojali da popune rupe u državnom budžetu koje im je u nasleđe ostavila vlada čiji je Jeremić bio istaknuti član, bivši ministar i aktuelni pretendent na mesto predsednika Republike raspolagao je milionskim dolarskim iznosima koji su se na njegovim računima našli pod veoma sumnjivim okolnostima.\nLične kontakte i veze koje je, navodno služeći Srbiji, ostvario tokom predsedavanja GS UN, Jeremić je odmah po prestanku svog angažovanja na Ist Riveru iskoristio kako bi u Beogradu osnovao svoju nevladinu organizaciju koja je već u svom osnivačkom aktu istakla ambicije za globalno delovanje. Godine koje su usledile, pokazale su da je CIRSD zapravo predstavljao bazu i odskočnu dasku za Jeremićevu neuspelu kandidaturu za mesto Generalnog sekretara UN. Ono što je, međutim, posebno zanimljivo u slučaju organizacije za uhlebljenje Jeremića i njegovih odanih saradnika, jesu basnoslovni iznosi koji su, sa sumnjivim i netransparentnim motivima, u vidu donacija uplaćivani na njene račune.\nNakon prestanka obavljanja funkcije predsedavajućeg Generalnoj skupštini UN u septembru 2013. godine, Vuk Jeremić je u Beogradu registrovao dva pravna lica – najpre 18. septembra te godine osniva udruženje građana Centar za međunarodnu saradnju i održivi razvoj (CIRSD), a nešto kasnije, 4. novembra, i preduzetničku firmu “Vuk Jeremić PR Agencija za konsalting”. Iako je reč o dve različite forme pravnih lica, obe Jeremićeve tvorevine upisale su “Konsultantske aktivnosti” kao svoju glavnu delatnost. Iz te okolnosti jasno se nazire i stvarni razlog zbog kojeg je Jeremić, nakon CIRSD-a, registrovao i svoju posebnu preduzetničku firmu – lakši transfer milionskih iznosa na svoje privatne račune što u slučaju udruženja građana nije bilo moguće učiniti zbog brojnih zakonskih ograničenja. Za ovaj korak Jeremić se odlučio pre svega poučen iskustvom koje je stekao iz saradnje sa američkim lobističkim firmama “30 Point Strategies” i “Podesta Group” kada mu je postalo jasno da je konsalting idealna vrsta biznisa za legalizaciju astronomskih prihoda neobjašnjivog porekla i razloga uplate.\nOd septembra 2013. godine, pa do kraja januara 2017. godine, na lične račune Vuka Jeremića, kao i račune njegove preduzetničke Agencije za konsalting i nevladine organizacije CIRSD (čiji je Jeremić osnivač i predsednik), iz stranih izvora uplaćeno je više od 7,5 miliona američkih dolara. Taj iznos odnosi se samo na Jeremićeve račune u zemlji, ali ne i na račune koje izvesno on i njegovi saradnici poseduju u inostranstvu.\nUplaćeni iznosi u USD\nVuk Jeremić PR Agencija za konsalting\nVuk Jeremić- privatni računi\nJeremićevi milionski fondovi\nPrema podacima o transakcijama preko deviznih i dinarskih računa samog Jeremića, njegove preduzetničke firme i nevladine organiazcije, do kojih je došla Medijska mreža Antidot, CIRSD-u su u tom periodu uplaćene donacije u iznosu od 5.957.000 dolara, Jeremićevoj preduzetničkoj firmi 1,33 miliona dolara, dok je na Jeremićev lični tekući i devizni račun “leglo” dodatnih 226.000 dolara.\nU istom periodu Jeremić je sa svog deviznog računa uplatio “ličnu ušteđevinu” od 650.000 dolara na račun koji je njegova supruga Nataša Jeremić otvorila u Sjedinjenim Američkim Državama.\nOd njujorških veza do hongkonških donatora\nPrema podacima do kojih je došla Medijska mreža Antidot, među najznačajnijim donatorima CIRSD-a našle su se kompanije iz Hong Konga - “State Energy HK Limited” sa 2.970.000 USD, zatim fondacija “China Energy Fund Committee” sa ukupno uplaćenih 1.000.000 USD i “Fei Ying International Limited” sa uplatom od 300.000 dolara.\nMeđu “donatorima” su se našli i “Horizon Companies Est Admin” iz Ujedinjenih Arapskih Emirata sa dve uplate u ukupnom iznosu od 200.000 dolara, a isti iznos od 200.000 USD na račun CIRSD-a uplatila je i kompanija “Brownstones Investment” iz Monaka.\nPosebnu naklonost Jeremićev projekat dobio je od emirata Katar čija je misija pri UN CIRSD-u uplatila pomoć od 120.000 dolara, dok je ambasada te zemlje u Berlinu na račun beogradskog udruženja uplatila dodatnih 200.000 USD.\nPomoć nije izostala ni iz takozvanih poreskih rajeva odakle su dve kompanije (“China Environmental Energy Holdings” i “Estix Technology Corporation” sa Devičanskih ostrva) Jeremićevoj organizaciji uplatile ukupno 600.000 američkih dolara.\nTokom 2013. i 2014. godine CIRSD-u je uplaćeno i 180.000 evra sa računa kompanije “Smart Engineering Ltd” iz Švajcarske, a iz iste zemlje u julu 2015. godine stigla je i donacija od 50.000 dolara koju je uplatio švajcarsko-ruski biznismen srpskog porekla Miloš Relić. Nejasno je, međutim, ostalo da li je to bila protivusluga za mesto člana Upravnog odbora Teniskog saveza Srbije koje je, na predlog Vuka Jeremića Relić dobio šest meseci ranije, krajem decembra 2014. godine.\nUz još nekoliko manjih donacija (u iznosima od 10.000-25.000 dolara) ukupan priliv na račune CIRSD-a, u periodu 2013-2016. godine, dostigao je 5.957.000 dolara.\nDa bi se sagledao stvarne razmere donacija koje su za svega tri godine uplaćene CIRSD-u, trebalo bi se podsetiti podataka o finansiranju nevladinih organiazcija u Srbiji koje je u januaru 2016. godine objavila “Poltiika”. Prema javno dostupnim podacima, najviše novca u periodu od deset godina u Srbiji dobili su Fond za humanitarno pravo Nataše Kandić (3,78 miliona dolara) i beogradski Fond za otvoreno društvo (3,72 miliona dolara) što su cifre koje izgledaju mizerno naspram CIRSD-ovih 6 miliona dolara za svega tri godine! Svega 600.000 dolara koje je za dve godine dobio Helsinški komitet za ljudska prava u Srbiji, naspram CIRSD-ovih prihoda izgleda još smešnije.\nPreduzetnička agencija kao pokriće za sumnjive prihode\nShvativši da sa računa CIRSD-a neće biti jednostavno prebacivati ogromne sume novca na privatne račune, Jeremić je nekoliko meseci kasnije, u novembru 2013. godine, osnovao i preduzetničku firmu “Vuk Jeremić PR Agencija za konsalting”. Do kraja 2016. godine na račun tog pravnog lica iz različitih izvora uplaćeno je 1.335.000 američkih dolara.\nPrema informacijama Antidota, taj iznos Jeremićevoj agenciji uplatila je fondacija “China Energy Fund Committee” od čega je deo od 333.333 USD uplaćen po istom ugovoru, ali od strane povezane kompnije iz Hong Konga “Fully Source LTD”. Novac je na Jeremićev račun uplaćen na osnovu ugovora o pružanju konsultantskih usluga koji je 15.11.2013. godine potpisan sa fondacijom “China Energy Fund Committee”. Simptomatično je da je ista ta fondacija uplatila donacije CIRSD-u u ukupnom iznosu od 1.000.000 američkih dolara.\nU istom periodu, 2013-2016. godina, sa računa Jeremićeve preduzetničke agencije na njegov lični tekući račun prebačeno je 632.000 dolara u dinarskoj protivvrednosti (63.900.000 dinara). Iako je Jeremić taj iznos najverovatnije prebacio kao neto dobit svoje preduzetničke agencije, ono što je ostalo prekriveno velom tajne jeste odgovor na pitanje za koje je tačno konsultantske usluge fondaciji iz Hong Konga Jeremić mogao da prihoduje neverovatnih 1,3 miliona dolara plus bonus od 1.000.000 dolara koje je “zadovoljni klijent” donirao Jeremićevoj nevladinoj organizaciji?\nKapitalna laž Vuka Jeremića o izvorima finansiranja CIRSD-a\nGostujući 29. decembra 2016. godine u emisiji Pravi ugao, autorke Ljubice Gojgić, emitovanoj na RTV 1, Vuk Jeremić je izjavio da su CIRSD finansijski donirale isključivo kompanije koje nisu, niti imaju bilo kakvih poslovnih interesa u Srbiji. Međutim, podaci do kojih je došao istraživački tim Antidota, nedvosmisleno dokazuju da su u najmanje dva slučaja u pitanju bile privatne kineske kompanije koje su javno saopštile nameru i zainteresovanost za investiranje i učešće u privatizaciji preostalih profitabilnih državnih firmi u Srbiji, pa čak potpisivale i ugovore na tu temu.\nVIDEO: Pogledajte laž Vuka Jeremića o finansiranju CIRSD-a\nKao što je već navedeno jedan od najvećih donatora CIRSD-a i Vuka Jeremića lično, bila je kineska fondacija “China Energy Fund Committee” sa ukupnom uplatom od 2.335.000 dolara. Javno dostupni podaci ukazuju da je ta fondacija osnovana i u potpunosti sponzorisana od strane šangajske privatne kompanije “China Energy Company Limited” (CEFC) koja predstavlja šesti najveći privatni konglomerat u Kini, sa godišnjim prihodom od oko 35 milijardi dolara. Kompanija je kotirana na najvažnijim berzama u svetu i nalazi se na Fortune Global listi 500 najvećih kompanija na svetu.\nU evropskoj javnosti postala je poznata 2013. godine nakon velikih investicija u češku privredu u vrednosti od oko tri milijarde dolara. Uprkos tvrdnjama Jeremića da njegovi kineski finansijeri nemaju poslovnih interesa u Srbiji, zajedno sa još jednom privatnom kineskom kompanijom, “China Balkan Investment”, CEFC je u aprilu 2016. godine otvorio zajedničko regionalno predstavništvo u Beogradu. Na događaju kome je prisustvovao predsednik Srbije Tomislav Nikolić, predstavnici CEFC-a javno su obelodanili da su zainteresovani za “privatizacije velikih srpskih preduzeća u državnom vlasništvu, za projekte u poljoprivredi, saobraćajnoj i energetskoj infrastrukturi”. Iz te izjave nije teško zaključiti da se glavni cilj pomenutih kineskih kompanija u Srbiji odnosi na učešće u eventualnoj privatizaciji domaće Elektroprivrede što objašnjava i opsesivno Jeremićevo bavljenje pričom o privatizaciji EPS-a tokom izborne kampanje.\nPored CEFC-a, za ulaganja u oblasti energetike interesovanje je pokazala još jedna kompanija - donator CIRSD-a. U pitanju je kompanija “China Environmental Energy Holdings” čiji je vlasnik Bili Ngok u Srbiji poznat kao vlasnik “Serđa Takinija”, nekadašnjeg sponzora tenisera Novaka Đokovića, koji ga je i doveo u Srbiju 2011. godine. Ngok je tada najavljivao mogućnost otvaranja fabrike kod Niša koja će se baviti proizvodnjom energije, a u planu je bilo i otvarnje pogona modne kuće “Serđo Takini”.\n“China Environmental Energy Holdings” bila je zainteresovana i za izgradnju Luke Beograd kod novog Pupinovog mosta o čemu se razgovaralo tokom 2015. godine, a najvažniji projekat za čiju realizaciju je 2011. godine bio potpisan i memorandum bilo je ulaganje više od dve milijarde evra u gradnju trećeg bloka u obrenovačkoj termoelektrani Nikola Tesla B i otvaranje površinskog kopa uglja Radljevo. Potpisivanju memoranduma u Beogradu 20. oktobra 2011. godine lično je prisustvovao Vuk Jeremić u svojstvu ministra spoljnih poslova. Nakon promene vlasti u maju 2012. godine, taj posao je stopiran, a Srbija je pokazala veću zainteresovanost za strateško partnerstvo u oblasti energetike sa tehnološki naprednijim nemačkim kompanijama što je kineske privatne konglomerate navelo da ulože novac u lobiranje za svoje interese.\nDa se čitava igra vrti oko privatizacije "Elektroprivrede" Srbije svedoči i okolnost da je upravo to jedna od glavnih tema Jeremićeve predizborne kampanje. Stalnim uzbunjivanjem javnosti o navodnim tajnim pregovorima za prodaju EPS-a, Jeremić nastoji da od eventualnih investicija u EPS odvrati sve potencijalne konkurente svojih finansijera.\nVIDEO: Vuk Jeremić u svojoj propagandnoj kampanji navodnom brigom za EPS lobira za svoje donatore\nKoliko je Jeremićevo lobiranje potencijalno opasno po nacionalne interese Srbije svedoči i jedan komparativni primer i bura koja se u javnosti i Kongresu SAD podigla nakon saznanja da je Majkl Flin, bivši savetnik za nacionalnu bezbednost predsednika Donalda Trampa, u javnosti prećutao podatak da je iz Turske dobio 540.000 dolara za usluge lobiranja. Iznosi koje je za iste namene, ali u nemerljivo puta manjoj Srbiji dobio Jeremić, višestruko su veći u odnosu na ono što je Flina koštalo političke karijere. Posebno je nedopustivo to što je ne trepnuvši obmanuo građane Srbije o pravoj prirodi novca kojim se finansira njegova nevladina organizacija.\nRačun u SAD – sigurna destinacija za Jeremićevu ušteđevinu\nPored sredstava koje je kao preduzetničku dobit prebacio na svoj privatni račun, Jeremić je prihodovao i dodatnih 226.000 dolara. Deo tog novca u iznosu od 180.000 USD Jeremić je primio po osnovu pružanja “konsultantskih usluga” firmama MGI Enterprises SL, MGI Supply LTD, MGI Trading LTD i Max Gas International LTD.\nOstatak novca koji je legao na Jeremićev privatni račun potiče od njegove gotovinske uplate od 206.000 dolara od čega je 160.000 obezbedio konverzijom dela novca koji je ranije prebacio sa preduzetničkog računa, dok je 46.000 dolara u kešu dodao iz “svog džepa”.\nOd prikupljenih sredstava u iznosu od 858.000 dolara (632.000 prebačenih iz preduzetničke agencije i 226.000 od konsultantskih usluga i sopstvene uplate u kešu) Jeremić je 650.000 dolara prebacio na račun svoje supruge Nataše, koji je otvoren u “Citibank” u SAD. Uprkos obaveštenju poreskim organima Srbije da je novac koji je zaradio pružajući “konsultantske usluge” preneo na svoj inostrani račun za potrebe lečenja svoje supruge koja živi u SAD, postoji sumnja da novac koji je sklonio na sigurno, Jeremić sada koristi u kampanji za predsedničke izbore iako je finansiranje predizborne kampanje novcem poreklom iz inostranstva najstrože zakonom zabranjeno.\nIz svega navedenog može se zaključiti da je gotovo 1,5 miliona dolara novca kompanije “China Energy Compani Ltd” preko fondacije “China Energy Fund Committee” transferisano na Jeremićev preduzetnički račun koje je on kasnije uplatio na račun svoje supruge u SAD. Taj novac, zajedno sa novcem sa drugih inostranih računa, kasnije je vraćen u Srbiju i u vidu velikog broja manjih donacija uplaćen u fond iz koga se finansira Jeremićeva kampanja. Iako će u izveštajima nakon izbora te uplate biti prikazane kao novac domaćeg porekla, jasno je da je on suštinski poreklom iz inostranstva čime je Jeremić prekršio zakonsku zabranu u pogledu izvora finansiranja svojih izbornih aktivnosti.\nPorodično carstvo nekretnina od 1.100 kvadrata\nDeo imovine koju je Jeremić kroz razne kombinacije i mutne poslove stekao “služeći” državi Srbiji može se primetiti i kroz ogromnu kvadraturu koju poseduje nekoliko članova njegove najuže familije.\nPrema zvaničnim podacima na samog Jeremića ne vodi se ni jedna jedina nekretnina u zemlji. Međutim, prema informacijama kojima raspolažemo, Vukova supruga Nataša poseduje dva stana na teritoriji beogradske opštine Vračar i to jedan od 146,85 i drugi od 37,45 kvadrata. Pored toga, na istoj lokaciji Nataša Jeremić je vlasnica garaže površine 15 metara kvadratnih.\nVukov otac, Mihajlo Jeremić, vlasnik je kuće od 97 kvadrata u Ježevici kod Čačka. Jeremić senior u svom posedu takođe ima i nešto više od 4 hektara poljoprivrednog i šumskog zemljišta. Mihajlo Jeremić se vodi i kao korisnik stana od 68 kvadrata koji se nalazi na teritoriji opštine Zvezdara.\nMihajlova supruga, a Vukova majka, Senija Buljubašić Jeremić u svom posedu ima stan na Zvezdari od 62 kvadrata, zatim stan od 120 metara kvadratnih na Vračaru, suvlasnica je stana od 96 kvadrata takođe na Zvezdari, dve kuće od 44 i 36 kvadrata u Ježevici gde poseduje i 7 hektara zemljišta.\nRatomir Lekić, otac Nataše Jeremić poseduje kuću od 64 metara kvadratnih u Vladimircima, stan površine 81 kvadrata na Novom Beogradu gde zajedno sa svojom suprugom Štefanijom Lekić poseduje i stan od 55 kvadrata. Pored zajedničkog stana koji deli sa suprugom, Štefanija Lekić u svom posedu ima još četiri stana ukupne površine 332 kvadrata.\nPrema navedenim podacima Jeremićeva najuža familija poseduje čak 1.107 kvadrata stambenog prostora, i najmanje 11 hektara zemljišta. Redakciji Antidota poznate su adrese svih nekretnina u posedu Jeremićeve uže familije, ali zbog odredbi Zakona o zaštiti podataka o ličnosti te informacije nećemo objaviti.\nIako je polovina istraživačkog tima Antidota poslednjih mesec dana pre objavljivanja ovog teksta gotovo isključivo bila angažovana na prikupljanju odgovora učesnika u mutnim poslovima i novčanim transakcijama koje se vezuju za ime Vuka Jeremića, svi akteri umešani u ove afere na naša pitanja odgovarali su zidom ćutanja. Očigledno u strahu pred neoborivim dokazima koje smo izneli u dva dela dosijea o Vuku Jeremiću, on, njegovi saradnici i finansijeri pokušavaju ćutanjem da spreče bilo kakvu dalju diskusiju o otkrivenim malverzacijama i na taj način štetu u postojećoj situaciji svedu na minimum. Međutim, ono što su Jeremić i njegovi saradnici obuzeti izbornim procentima zaboravili to je prosta činjenica da postavljena pitanja neće nestati kao posledica njihovog ćutanja. Izbori će možda i proći bez njihovog odgovora, ali pitanja će ih i dalje čekati a za njih će saznavati sve veći i veći broj građana Srbije.\nPored građana Srbije koji svoj glas neće pokloniti kandidatu koji se umesto odgovorima na dokazane optužbe brani ćutanjem, od suštinske je važnosti za vladavinu prava da se ovim povodom oglasi i Republičko javno tužilaštvo od koga se očekuje pokretanje istrage i ispitivanje relevantnosti svih dokaza koje smo prikupili. Tužilaštvo ne sme da dozvoli da predsednička kanidatura ili eventualno osnivanje političke stranke nakon izbora nekome obezbede imunitet od krivičnog gonjenja za učinjena krivična dela.\nNa pitanja Medijske mreže Antidot o novčanim uplatama pomenutim u ovom tekstu i okolnostima pod kojima su one nastale Vuk Jeremić nije dao odgovore. Do trenutka objave ovog teksta odgovore na pitanja o svojim namerama za investiranje u Srbiji nisu nam dostavile ni kineske kompanije "China Energy Company Ltd" i "China Environmental Energy Holdings".


Arsenal opasno zagrizao za Srbina: Stigla NOVA PONUDA za Vlahovića, uz milione daju i "pit bula" sa sredine terena - Sportal\nN. Z. L. - Vest objavljena: 10:34 - 17.01.2022\nMikel Arteta vidi srpskog napadača kao budućeg lidera tima, te će direktor kluba Edu učiniti sve da mu ispuni tu želju i dovede ga u klub, a "Korijere dela Sera" donosi informacije o ponudi koja je stigla u Firencu.\nNaime, kako javlja pomenuti izvor Arsenalova ponuda od 60 miliona evra i transfer Lukasa Toreire, zadovoljila je apitete uprave Fjorentine, koja navodno ne želi da čeka i rizikuje sa igračem kojem ugovor ističe 2023. godine i koji ne želi da produži.\nUkoliko bi do transfera došlo, Fjorentina bi ukupno prihodovala 75 miliona, je u ugovor Toreire, koji je letos u Firencu stigao na pozajmicu i odlično se snašao, uključena otkpna klauzula od 15.000.000 evra.\nOstaje da se vidi da li se i Vlahoviću dopada ovaj angažman, pošto je želja 21-godišnjeg Beograđanina da se okuša u nekom od najjačih evropskih timova. Sa druge strane, dešavanja pomno prate Juventus i Totenhem, klubovi koji su takođe pokazali interesovanje.\nPrema rečima trenera "viole" Vićenca Italijana, od Vlahovića se očekuje da nastavi sa partijama koje je pružao do sada, sve dok nosi ljubičasti dres.\n- Vidite, ljudi već mesecima pričaju o Vlahovićevoj situaciji. On je profesionalac, naporno trenira i daje golove. Dok god je tako, davaću uvek isti odgovor na ta pitanja. Vlahović je Fjorentinin igrač i dok je tako, radiće ono što treba da radi. O drugim opcijama ćemo pričati ako bude potrebe za to, rekao je trener Fjorentine.\nTokom ove sezone Vlahovića je odigrao 23 utakmice, a postigao je 19 golova i za još tri asistirao.\nEvropski fudbal Dušan Vlahović FK Fjorentina Arsenal


za upis prve generacije polaznika\nOvaj specijalizovani program odabrane učesnike temeljno priprema za rad u oblastima:\nkreiranja, uređivanja i plasiranja političkog, ekonomskog i društvenog sadržaja u svim medijskim oblicima;\nkorporativnog PR-a sa posebnim osvrtom na digitalni PR i savremene transformacije;\nProgram je namenjen studentima otvorenim za sticanje nedostajućih znanja, razmatranje stručnih uvida, prihvatanje profesionalnih saveta, kao i onima koji su spremni za svoje dalje karijerno usmeravanje.\nVišegodišnje iskustvo Libeka na polju obrazovnih programa i stručnog usmeravanja mladih i ambicioznih ljudi kao i mreža naših saradnika i partnera iz poslovnog i akademskog sveta, predstavljaju značajnu osnovu za ovaj specijalizovani program.\nPolaznici programa na početku biraju da li pohađaju specijalizovani kurs iz oblasti medija i PR-a ili kurs iz oblasti istraživanja. Pored odabranih specijalizovanih kurseva postoji zajednički kurs koji pohađaju svi polaznici oba kursa.\nU prvom delu programa (od marta do juna) odabrani polaznici se kroz seriju predavanja istaknutih medijskih profesionalaca, urednika i novinara upoznaju sa dinamikom posla u medijima, odnosno sa načinom prenošenja i obrađivanja kompleksnih sadržaja na jasan način u svim oblicima medija (elektronski i štampani mediji, sa posebnim osvrtom na aktuelne digitalne oblike).\nPored ovoga obrađuju se i analiziraju ponašanja i navike korisnika medijskih sadržaja kao i najnoviji trendovi u advertajzingu. U drugom delu programa (oktobar i novembar) uz stručno usmeravanje polaznici ulaze u svet poslovnog PR-a sa posebnim osvrtom na digitalni PR.\nU prvom delu programa (od marta do juna), učesnici koji izaberu ovaj specijalizovani kurs upoznaju se sa istraživanjem složenih podataka, sadržaja, kao i stavova javnog mnjenja. Ovakva primena osnovnih tehnika i alata u istraživanju ima široku primenu u različitim oblastima na tržištu.\nU drugom delu programa (oktobar i novembar), kroz rad na praktičnim i korisnim primerima, učesnici se upoznaju sa ekonomskom analizom i oblikovanjem javnih politika, kao i time kako povezati istraživanje sa ovim procesima.\nZajednički kurs pohađaju zajedno i polaznici Kursa mediji i PR i i polaznici Kursa istraživanja. Sastoji se od serije predavanja eksperata iz oblasti domaće i globalne politike, ekonomije, medija, biznisa i međunarodnih organizacija. Kroz zajednički kurs učesnici se upoznaju sa najaktuelnijim trendovima i procesima u oblastima ekonomije, medijskog biznisa, medijskog okruženja, javnih politika kao i drugim relevantnim oblastima.\nProgram počinje 9. marta 2020. godine. Predavanja se održavaju u periodu od početka marta do polovine juna u prvom semestru i od početka oktobra do kraja novembra u drugom semestru. Učesnici koji uspešno završe program dobijaju sertifikat i postaju deo Libek Alumni grupe, koja okuplja preko 300 ljudi koji su do sada uspešno završili Libek obrazovne programe.\nPrijave za konkurs se vrše popunjavanjem online formulara. Konkurs je otvoren do 23. februara 2020.\nMesečna kotizacija za učešće u Libekovom novom specijalizovanom programu j 2.500 RSD, a postoji ukupno šest mesečnih rata. Moguće je dogovoriti individualnu dinamiku plaćanja.


Poslovi Smederevo - Poslovi Akademija Oxford\nNekadašnja prestonica despotovine Srbije, grad Smederevo je danas poznat po odlično razvijenoj industriji. Smešten je na obalama reke Dunav, a teritorijalno pripada Podunavskom okrugu naše zemlje i ujedno je najvažniji grad u severoistočnom delu naše zemlje.\nPrema nedavno urađenom popisu stanovništva, uže gradsko područje Smedereva naseljava blizu 65 hiljada stanovnika, a u širem gradskom području živi njih tek nešto manje od 80 000. Sasvim sigurno najpoznatija firma u ovom gradu je i Železara Smederevo, za koju postoje podaci da ima izuzetno pozitivan uticaj ne samo na privredu u Podunavskom okrugu, već i na celokupnu privredu Republike Srbije.\nNacionalna služba za zapošljavanje grada Smedereva, prema dostupnim podacima, na svojoj zvaničnoj evidenciji ima nešto više od 7 000, tako da ovaj grad spada u red gradova u kojima je stopa nezaposlenosti ispod prosečne stope nezaposlenosti koja je prisutna na nivou republike, a koja podrazumeva od 0 do 25 procenata.\nSvi oni kandidati koji pokušavaju da pronađu posao u Smederevu uglavnom poseduju treći, ali i četvrti stepen stručne spreme. Odmah zatim su i oni kandidati koji su nisko kvalifikovani ili, pak oni koji ne poseduju nikakve kvalifikacije. Prosečna starost kandidata koje zanimaju poslovi u Smederevu je blizu 40 godina.\nŠto se ponude poslova u ovom gradu tiče, uglavnom su u pitanju poslovi u kategoriji administracije, marketinga i saobraćaja, logistike, odnosno industrije, a na sajtu poslovi Akademije Oxford, u okviru oblasti posao Smederevo svi zainteresovani kandidati pronaći ne samo oglase iz pomenutih kategorija, već i iz mnogih drugih. Tako se, recimo najčešće pojavljuju oglasi u okviru kategorije ekonomija, pravo, zatim iz oblasti elektrotehnike, ali i obezbeđenje, zaštita na radu, kao i osiguranje. Naravno, sve kategorije koje smo pomenuli, su samo deo bogate ponude oglasa za koje možete da pronađete ponudu u okviru sajta poslovi Akademije Oxford.\nA ako zaista želite da pronađete posao u Smederevu, najvažnije je da redovno pretražujete naš sajt, kako bi ste pronašli oglas koji vam odgovara i mogli da konkurišete u najkraćem mogućem roku. Ipak, ukoliko niste raspoloženi da samostalno vršite pretragu, nudimo vam i mogućnost da se prijavite na mejling listu koja je dostupna u okviru našeg sajta, čime ćete u velikoj meri uštedeti svoj trud i vreme, jer će vam u tom slučaju aktuelni konkursi za poslove Smederevo, a u okviru kategorija za koje ste zainteresovani stizati putem mejla. Ako se odlučite za ovakav način traženja zaposlenja u ovom gradu, potrebno je da redovno proveratave mejl, te da pažljivo pročitate oglas koji vas zanima, a onda i da odgovorite na najbolji mogući način na sve zahteve koji su u njemu navedeni. A to znači da, uz slanje radne biografije, odnosno CV – ja, koji je napisan prema predviđenim pravilima, svakako treba da pošaljete i svu dodatnu dokumentaciju koja je navedena u određenom oglasu. Ti zahtevi se najčešće odnose na posedovanje specifičnih sertifikata, koji su važni za obavljanje tog posla, ali i za slanje, recimo fotografije, odnosno fotokopije vozačke dozvole tražene kategorije, te na dokaze o nivoima znanja određenog stranog jezika ili, pak o poznavanju rada na računarima u specifičnim programima. Napominjemo da dodatni zahtevi za posao u Smederevu na koje možete da naiđete tokom pretrage oglasa na sajtu poslovi Akademije Oxford u potpunosti zavise od obaveza radnog mesta za koja je raspisan konkurs.


Arheološki tim istražuje jednu od pećina\n"Starost otkrivenih artefakata procenjena je na 80.000 godina", rekao je Mihailović.\nPrema njegovim rečima, u većoj pećini nalazio se bazni logor, a u manjoj privremeni, za koju se osnovano smatra da je služila i za sahranjivanje.\nZa ispitivanja pronađenih praistorijskih ostatka koriste se dve metode: termoluminiscencija izgorelog kremena i ESR metoda, radiometrijske metode koje sprovode vodeći stručnjaci na Univerzitetu u Bordou (Francuska) i Univerzitetu u Hamiltonu (Kanada).\nStarost otkrivenih artefakta procenjena je na 80.000 godina\nU istraživanjima učestvuju i Džek Rink sa Univerziteta u Hamiltonu i Majk Mozli, saradnik sa Oksforda. Projekat je fianansiralo Ministarstvo kulture Srbije, a istraživanja će biti ove godine završena 15. avgusta.


Crno tržište cigareta gasi radna mjesta i koči otvaranje novih @ Cafe.ba\nDugogodišnja loša akcizna politika na duvanske proizvode u BiH dovela je do rasta crnog tržišta ovih proizvoda te niz drugih negativnih posljedica, uključujući i gašenje radnih mjesta u objektima koji se bave legalnom prodajom.\nPrimjera radi, "Minutica", najveći lanac kioska u Republici Srpskoj, s ukupno 120 maloprodajnih objekata, koja posluje u sastavu Akcionarskog društva "Glas srpski trgovina" iz Banjaluke, bilježi ogroman pad prodaje.\n"Kiosk, tradicionalno zamišljen i prepoznat kao mjesto gdje možete kupiti cigarete i novine, oko 80 odsto prihoda od prodaje robe ostvari upravo na prodaji cigareta. Suočeni s bujanjem crnog tržišta cigareta u proteklih 10 godina prosječan broj prodatih paklica na kioscima 'Minutica' bilježi pad od 35,2 odsto, što pokazuju podaci za period od 2010. do 2019. godine", ističe Sanja Blagojević, direktorica Akcionarskog društva "Glas srpski trgovina".\nKako dodaje, procenat je nešto niži od procenta pada ukupnog tržišta duvanskih proizvoda jer je "Minutica" u tom periodu povećala svoje tržišno učešće i postala lider u ovom segmentu maloprodaje u Republici Srpskoj.\n"Uz pad prodaje cigareta od više od 35 odsto u isto vrijeme imamo paradoksalnu situaciju da prateći asortiman proizvoda u prosječnoj prodaji po objektu, a koji se uglavnom veže za prodaju konzumentima cigareta, bilježi rast, pa tako prodaja upaljača iz godine u godinu raste. Govori to u prilog činjenici da pad legalne prodaje cigareta nije uzrokovan smanjenjem broja pušača", kaže Blagojevićeva.\nPrema njenim riječima, imajući u vidu zastupljenost cigareta od oko 80 odsto prihoda od ukupne prodaje robe na kiosku, jasno je da je opstanak njihovog poslovanja direktno vezan za prodaju ove vrste proizvoda.\n"Ako pogledamo listu 10 najprodavanijih proizvoda na kioscima 'Minutica', različite vrste cigareta zauzimaju osam od deset pozicija. Suočeni s novonastalom situacijom pada prodaje, prisiljeni smo smanjivati broj maloprodajnih objekata i gasiti radna mjesta kako bismo očuvali kontinuitet poslovanja", upozorava Blagojevićeva u izjavi za "Nezavisne novine".\nKako dodaje, rast cijena paklica cigareta u proteklom periodu, uzrokovan u najvećoj mjeri povećanjem akcize, odveo je njihove kupce na razne tezge, stoliće i neregistrovane prodavnice, mjesta gdje kupuju robu bez markice, te paklicu cigareta plaćaju u prosjeku 2,50 do tri KM.\nNa tu robu akciza i PDV nisu plaćeni, a za tu robu ne postoji nikakva garancija mjesta i vremena proizvodnje, kao ni kvaliteta samog proizvoda. Osim toga, izgubljena prodaja se ne ponavlja, potreba je zadovoljena.\n"Rast crnog tržišta se nije desio preko noći, rezultat je dugogodišnje loše akcizne politike. Stoga i oporavak legalnog tržišta može biti samo rezultat sinhronizovanih aktivnosti, prije svega kroz smanjenje maloprodajne cijene cigareta kao rezultat smanjenja ukupnog troška akcize po paklici i ozbiljne aktivnosti kontrolnih i istražnih organa na sprečavanju ilegalne trgovine duvanskim proizvodima", ističe Blagojevićeva.\nOcjenjuje da bi oporavak legalnog tržišta duvanskih proizvoda kupcima donio mogućnost da po nižoj cijeni kupe proizvod za čiji kvalitet i porijeklo postoji garancija.\n"A, nama kao trgovcima daje šansu da se borimo za kvalitetnu uslugu potrošačima uz lojalnu konkurenciju i time očuvamo poslovanje i postojeća radna mjesta", zaključuje Blagojevićeva.\nI u lancu kioska kompanije "iNovine" bilježi se pad prodaje cigareta. Kako ističu, gotovo 55 odsto njihove prodaje odlazi na cigarete.\n"Cigarete su artikal zbog kojeg većina naših kupaca i dolazi u kupovinu. Skoro 500 kioska, koliko ih imamo na teritoriji BiH, za najprodavaniji artikal drži cigarete te pribor za pušenje. S obzirom na to da jeste najprodavaniji artikal, gotovo 90 posto pušača bi radije kupovalo legalne cigarete, ali zbog stalnog rasta cijena ne mogu da ih priušte", poručuju iz "iNovina".\nOvakva situacija uveliko utiče na poslovanje "iNovina". Kako naglašavaju, sve veći broj pušača u BiH prisiljen je na kupovinu duvanskih proizvoda na crnom tržištu jer se cijena cigareta svake godine drastično povećava.\nSvake godine, ističu, BiH zbog crnog tržišta gubi 30 kilometara autoputa, tako da je za sedam godina nepovratno izgubljeno oko 200 kilometara. Osim toga, budžet BiH gubi sredstva kojima može finansirati zdravstveni sistem, škole, vrtiće, sve ustanove koje su našim građanima bitne.\nU "iNovinama" smatraju da bi se smanjenje akciznih opterećenja na cigarete i duvan direktno reflektovalo na smanjenje crnog tržišta.\n"Uz smanjenje crnog tržišta i akciza na cigarete, mi bismo ostvarili mogućnost povećanje obima posla, otvaranje novih poslovnica i radnih mjesta. Cijene duhanskih proizvoda moraju se hitno smanjiti! Stanje se može vratiti u normalu samo povratom akciza na razuman nivo i predanom koordiniranom borbom protiv nelegalnog tržišta", smatraju iz "iNovina".\nSaša Grabovac, izvršni direktor Udruženja ekonomista RS SWOT, ističe da, pored brojnih negativnih posljedica koje sa sobom nosi nelegalna trgovina, ona takođe ostavlja dubok trag i u pogledu nelojalne konkurencije legalnim maloprodajnim objektima. U konkretnom slučaju, kako je naveo, prodavači koji cigarete prodaju na crnom tržištu ne plaćaju nikakve dažbine, koje čine ogroman dio u strukturi maloprodajne cijene cigareta.\n"Tako su cijene duvanskih proizvoda za 50 do 60 odsto niže na ulici nego cijene ovih proizvoda koji se distribuiraju legalnim kanalima, najčešće u kioscima. Naravno da takva razlika u cijeni predstavlja jak motiv za konzumente cigareta da nabavku ove vrste proizvoda obavljaju na ulici, nelegalnim tržnicama i slično", rekao je Grabovac za "Nezavisne novine".\nPrema njegovim riječima, to dovodi do pada prometa legalnih maloprodajnih lanaca i individualnih prodajnih objekata, a to dalje utiče i na visinu plata radnika koji rade u njima, zatim na otpuštanja, skraćenje radnog vremena i slično.\nDrugim riječima, prema Grabovčevom mišljenju, cijenu plaćaju ne samo vlasnici maloprodajnih objekata, već i radnici koji u njima rade.\n"Redefinisanje akcizne politike na način da ona više korespondira s potrošačkom moći stanovništva već je dalo pozitivne efekte u Crnoj Gori, gdje je došlo do rasta prihoda po osnovu dažbina od prodaje duvanskih proizvoda", rekao je Grabovac.\nKako dodaje, smanjenje akciza na ovu vrstu proizvoda smanjilo bi razliku u cijenama cigareta na legalnom i nelegalnom tržištu, a samim tim i atraktivnost bavljenja ovom nezakonitom djelatnošću.\n"U tom slučaju mogli bismo očekivati i veći promet ovom vrstom proizvoda u legalnim maloprodajnim objektima, kao što su kiosci, benzinske pumpe, marketi i slično. Na taj način bismo sve koji rade u legalnim kanalima prodaje doveli u kolikotoliko ravnopravan položaj i omogućili njihov komercijalni opstanak uz porast budžetskih prihoda", napominje Grabovac.\nI Miro Džakula, direktor Uprave za indirektno oporezivanje BiH, smatra da je odluka BiH o usklađivanju akciza na duvan i duvanske prerađevine s onima u EU bila preuranjena.\n"Svako povećanje cijena duhana i duhanskih prerađevina koje nije u skladu sa standardom stanovništva prouzroči posljedicu da se otvara tržište i crno tržište raste", rekao je nedavno Džakula u intervjuu za "Nezavisne novine".


srbijasport.net - Vesti - Košarka - Konstantin dobija novo rukovodstvo i igra u Prvoj ligi?\nPonedeljak, 24.09.2018 23:16\n11.08.2017 juznevesti.com 1290\nIako konačnih informacija još nema, u Košarkaškom klubu Konstantin izgleda da su na pomolu velike promene. Njihov potpredsednik Uroš Parlić rekao je za Južne vesti da misli da će klub dobiti novo rukovodstvo, kao i da postoji mogućnost da će sledeću sezonu ponovo igrati u Košarkaškoj ligi Srbije, iako su iz nje ispali prošle.\nNema pomena o angažovanju igrača i trenera u seniorskom timu; foto: Vanja Keser\nMogućnost za povratak u najjaču domaću ligu pojavila se zbog formiranja Druge Jadranske ABA lige. U njoj će od srpskih timova učestvovati Dinamik i Borac Čačak, a postoji mogućnost da im se pridruži i Vršac, ukoliko prođe kvalifikacioni turnir. Krajnji rok da se saznaju sve informacije, kako je rekao Parlić, je 23. avgust.\nNajverovatnije će Konstantin igrati istu KLS ligu, zato što dva kluba iz lige odlaze u ABA ligu 2. KLS je imao ideju da smanji ligu za 2 tima ove sezone, ali to prema statutu može da se uradi tek u sledećoj sezoni. Ako Borac i Dinamik odu u ABA 2, Konstantin ostaje u KLS - objašnjava Parlić.\nIako nije želeo da govori više o Konstantinu, jer se tek očekuje vanredna sednica Skupštine, Parlić je rekao da je osnovna ideja da se ojača klub kroz dovođenje sponzora.\nMislim da ćemo ove sezone imati novo rukovodstvo Konstantina, treba da se zakaže Skupština ovih dana. Očekujemo novog predsednika i da klub dobije sponzora, ono što sada nemamo. Grad će verovatno dovesti nove ljude, pa neka dovedu sponzore, koji će verovatno, ako imaju novac imati i veća upravljačka prava - priča Parlić.\nIako se ne zna tačan datum održavanja Skupštine, Parlić kaže da bi to trebalo da bude u narednih 10 dana. Mlađe kategorije već su, kako on navodi, počele sa treninzima, dok za seniore čekaju da dovedu novog trenera.\nPodsetimo, Konstantin je bio među najboljih 8 timova u zemlji pre 2 sezone, ali je onda trener i ceo tim otišao iz kluba, pa je prethodna godina predstavljala borbu za preživljavanje. Tome su, kako je ocenio njihov trener Ivan Simić, posebno doprinele kasne pripreme. Sada postoji realna opasnost da se ponovi isto, s obzirom na to da su nakon završetka sezone mlađi igrači nastavili da treniraju, ali to je prestalo pre više od mesec dana i do sada ni trener ni iskusniji igrači nisu angažovani.


Obnavlja se crkva u selu Kusa Vrana - JuGmedia\nNa inicijativu građana a odlukom eparhije Niške, u selu Kusa Vrana kod Pirota započeta je obnova crkve Svetih apostola Petra i Pavla. Izgradnja ovog hrama počela je pre Prvog svetskog rata ali je završen 1928. godine.\nCrkva je jednobrodna, sa lučnim plafonom i dvoslivnim krovom, pokrivene crepom. Na istočnoj strani ima malu polukružnu apsidu a na severnoj i južnoj po jednu nišu. Sazidana od je od tesanog kamena i ima ikonostas u duborezu.\nNažalost, tragači za zlatom uspeli su da raskopaju pod, tražeći sakriveno blago. Odlukom Niške eparhije, crkva pripada crkvenoj opštini Zvonce, a u sastav ove crkvene opštine ulaze sela: Zvonce, Rakita, Vuči Del, Berin Izvor, Preseka, Našuškovica, Kusa Vrana,\nTrnski Odorovci, Iskrovci, Petačinci, Jasenovo, Poganovo, Dragovita i Vlasi a sedište crkvene opštine biće pri crkvi Svetog Ilije u Zvoncu.\nIz mesne zajednice Kusa Vrana pozivaju sve zainteresovane da pomognu obnovu ovog svetog hrama uplatom na račun 265-4020310000244-43 sa pozivom na broj 4300-0835, primalac je Crkvena opština Zvonačka, Zvonce.\nObnova crkve značila je i početak obnove duhovnog života na ovom području pa je, tim povodom posle gotovo 70 godina održana liturgija ispred crkve Svetih Apostola Petra i Pavla, a liturgiju je služio otac Mardarije iguman manastira Poganovo.\nSVETIH APOSTOLA I PAVLA